
	IZVJEŠĆE O PROVEDENOJ JAVNOJ RASPRAVI O STRATEŠKOJ STUDIJI UTJECAJA NA OKOLIŠ PLANA RAZVOJA OSJEČKO-BARANJSKE ŽUPANIJE ZA RAZDOBLJE DO 2027. GODINE I NACRTU PRIJEDLOGA PLANA RAZVOJA OSJEČKO-BARANJSKE ŽUPANIJE ZA RAZDOBLJE DO 2027. GODINE


	Vrsta dokumenata
	Strateška studija utjecaja na okoliš Plana razvoja Osječko-baranjske županije za razdoblje do 2027. godine i Nacrt prijedloga Plana razvoja Osječko-baranjske županije za razdoblje do 2027. godine 

	Datum dokumenata
	29. prosinca 2021. godine

	Razdoblje javne rasprave
	28. listopada 2021. godine do 26. studenoga 2021. godine

	Nositelj javne rasprave
	Upravni odjel za investicije i razvojne projekte Osječko-baranjske županije

	Način provođenja postupka javne rasprave
	Internetsko savjetovanje, putem izložene knjige primjedbi, zapisnika za vrijeme javnog izlaganja te pisanim putem poštom i elektroničkom poštom

	Svrha dokumenata
	Sukladno odredbama Zakona o sustavu strateškog planiranja i upravljanja razvojem Republike Hrvatske ("Narodne novine" broj 123/17.), Plan razvoja Osječko-baranjske županije za razdoblje do 2027. godine (u daljnjem tekstu: Plan razvoja) temeljni je srednjoročni akt strateškog planiranja Osječko-baranjske županije, koji se donosi u svrhu definiranja posebnih ciljeva za provedbu dugoročnih akata strateškog planiranja, Nacionalne razvojne strategije do 2030. godine te sektorskih i višesektorskih strategija. 

Istim Zakonom uređen je sustav strateškog planiranja i upravljanja javnim politikama u Republici Hrvatskoj te razrađeni procesi pripreme, izrade, provedbe, izvješćivanja, praćenja provedbe i učinaka te vrednovanje akata strateškog planiranja javnih tijela. Između niza načela na kojima počiva sustav strateškog planiranja ističe se hijerarhijsku uvjetovanost, odnosno usklađivanje akata niže s aktima više ili jednake hijerarhijske razine, usklađenost s dokumentima prostornog uređenja, uključujući i provedbu postupka strateške procjene utjecaja na okoliš te obveza procjene fiskalnog učinka u skladu s propisom kojim se uređuje planiranje, izrada, donošenje i izvršavanje proračuna.
Razlozi, ciljevi i programska polazišta za izradu Plana razvoja su: 
· utvrđivanje analize stanja te razvojnih potreba na županijskoj razini u svim segmentima razvoja te usklađivanje sa strateškim ciljevima i prioritetima definiranom u strateškim dokumentima na nacionalnoj razini i razini Europske unije,

· utvrđivanje vizije, strateških ciljeva, prioriteta i mjera te strateških projekata Osječko-baranjske županije kao dugoročnog okvira za razvoj,

· stvaranje osnove za usmjeravanje i rangiranje razvojnih projekata županije, gradova i općina te ostalih tijela i dionika od važnosti za sveukupni razvoj Osječko-baranjske županije,

· stvaranje preduvjeta za pripremu i apliciranje razvojnih projekata za financiranje iz različitih izvora, uključujući Europske strukturne i investicijske fondove, Mehanizam za oporavak i otpornost te ostale izvore financiranja,

· lakše povezivanje i koordinacija razvojnih projekata županije, gradova i općina te ostalih tijela te njihova učinkovitija provedba i monitoring,

· jačanje međužupanijske, prekogranične i međunarodne suradnje u provedbi projekata, 

· uspostavljanje partnerskog odnosa svih dionika ključnih za razvoj – od javnog i privatnog sektora do civilnog društva i svih građana te definiranje uloga i provedbenih mehanizama razvoja Osječko-baranjske županije i

· stvaranje osnove za privlačenje domaćih i stranih ulagača.

Plan razvoja izrađuje se za razdoblje do 2027. godine pri čemu je kod izrade ključnih strateških odrednica poput vizije, posebnih ciljeva, mjera i projekata/aktivnosti, pretpostavka bila da će se puni učinci provedbe osjetiti i u godinama koje slijede navedeno razdoblje. Pritom je osigurana usklađenost sa zakonodavnim i strateškim okvirom s naglaskom na zelenoj tranziciji i digitalnoj transformaciji, na maksimalnom smanjenju utjecaja na okoliš i ublažavanju posljedica klimatskih promjena kroz usklađenost s Europskim zelenim planom, kao i na praćenju trenda digitalizacije kroz implementaciju novih tehnoloških rješenja u sve sfere društvenog i poslovnog života. 
Sukladno Zakonu o zaštiti okoliša ("Narodne novine" broj 80/13., 153/13., 78/15., 12/18. i 118/18.) i Uredbi o strateškoj procjeni utjecaja strategije, plana i programa na okoliš ("Narodne novine" broj 3/17.) izrađena je Strateška studija utjecaja na okoliš Plana razvoja Osječko-baranjske županije do 2027. godine (u daljnjem tekstu: Strateška studija) u tekstu koji je izradio VITA PROJEKT d.o.o. za projektiranje i savjetovanje u zaštiti okoliša iz Zagreba.
U okviru postupka strateške procjene utjecaja na okoliš, sukladno Rješenju Ministarstva gospodarstva i održivog razvoja temeljem odredbi Zakona o zaštiti prirode ("Narodne novine" broj 80/13., 15/18., 14/19. i 127/19.), proveden je i postupak Glavne ocjene prihvatljivosti za ekološku mrežu te sastavni dio Strateške studije i poglavlje o ocjeni prihvatljivosti za ekološku mrežu.

	Predstavnici zainteresirane javnosti koji su dostavili svoje primjedbe, komentare i prijedloge na predložene dokumente
	1. Upravni odjel za gospodarstvo i graditeljstvo Požeško-slavonske županije (Antonija Jaroš) 

2. Sektor za pripremu, građenje i rekonstrukciju Hrvatskih cesta (Darko Šošić)

3. Općina Darda (Anto Vukoje)
4. Hrvatske šume Podružnica Osijek (Vlado Jumić)

5. WWF Adria, Zagreb (Ivana Korn Varga)
6. Grad Đakovo (Sanja Rogoz-Šola) 
7. Grad Našice (Magdalena Vidaković-Gelenčir)
8. Ministarstvo zdravstva (Vili Beroš) – mišljenje zaprimljeno izvan roka 
9. Ministarstvo gospodarstva i održivog razvoja (Anamarija Matak) – mišljenje poslano izvan roka 

	Primjedbe, komentari i prijedlozi u odnosu na predložene dokumente
	1. Predstavnici zainteresirane javnosti dostavili su mišljenje kojim utvrđuju da nakon uvida u dostavljenu dokumentaciju nemaju primjedbi i prijedloga vezanih na iste.

2. Predstavnici zainteresirane javnosti dostavili su mišljenje kojim utvrđuju da su u Plan razvoja i Stratešku studiju uvršteni svi zahtjevi koje su dostavili u postupku utvrđivanja sadržaja strateške studije utjecaja na okoliš te slijedom toga nemaju primjedbi na predmetnu dokumentaciju.

3. Predstavnici zainteresirane javnosti predlažu unos projekta  "Rekonstrukcija Dvorca Esterhazy u Dardi – hotel 5*" kao projekta od strateškog značaja u točku 7. Terminski plan provedbe strateških projekata, Tablicu 3. Terminski plan provedbe strateških projekata važnih za razvoj OBŽ iz nadležnosti OBŽ ili povezanih tijela u Planu razvoja.
4. Predstavnici zainteresirane javnosti dostavili su mišljenje kojim utvrđuju da nemaju posebnih zahtjeva vezanih uz Plan razvoja i Stratešku studiju.
5. Predstavnici zainteresirane javnosti predlažu dodavanje organizacija koje se bave zaštitom okoliša i prirode na stranici 15. Strateške studije, Tablica 7., Posebni cilj PC4: Poticanje aktivnog i kvalitetnog života, jačanje zajednice i civilnog društva.
6. Predstavnici zainteresirane javnosti predlažu da se mjere navedene na stranici 18. Strateške studije, Tablica 10., Posebni cilj PC6: Razvoj lokalne i regionalne infrastrukture radi unaprjeđenja kvalitete života u cilju zelene tranzicije provedu uz najmanji mogući utjecaj na prirodu te koristeći u većini slučajeva rješenja temeljenja na prirodi (u skladu sa savjetima Europske komisije (https://ec.europa.eu/info/research-and-innovation/research-area/environment/nature-based-solutions_en).
7. Predstavnici zainteresirane javnosti predlažu da se planiranje revitalizacije na stranici 31. Strateške studije, Tablica 21., Posebni cilj PC14: Podrška razvoju slabije razvijenih i potpomognutih područja provede u skladu s načelima zaštite prirode te da ista treba prvenstveno imati dobrobiti za biljni i životinjski svijet.
8. Predstavnici zainteresirane javnosti predlažu da se prilikom izgradnje novog pristaništa na stranici 31. Strateške studije, Tablica 21., Posebni cilj PC14. Podrška razvoju slabije razvijenih i potpomognutih područja, potrebni radovi prilagode prirodnim karakteristikama te smanji utjecaj na Natura 2000 ciljne vrste i staništa. Kod planiranja i provedbe ove aktivnosti potrebno je istu prilagoditi uvjetima očuvanja te provesti glavnu ocjenu utjecaja na ekološku mrežu. Također, kod planiranja vodenog tramvaja potrebno je njegov dizajn prilagoditi uvjetima na rijeci Dravi, a ne prilagođavati rijeku plovilu te iz tog razloga vaditi sediment ili graditi vodne građevine.
9. Predstavnici zainteresirane javnosti predlažu da se luka na stranici 34. Strateške studije, Tablica 22., Posebni cilj PC6: Razvoj lokalne i regionalne infrastrukture radi unaprjeđenja kvalitete života u cilju ekološke i energetske tranzicije unaprijedi u postojećim gabaritima te planira tako da se izbjegne negativan učinak na prirodu.
10. Predstavnici zainteresirane javnosti ističu da je na stranici 66., 3.7.1 Vodna područja, Akumulacije u Strateškoj studiji važno istaknuti radi li se akumulacijama ili retencijama te da je kod bilo kakve investicije potrebno provesti odgovarajuće procjene na okoliš i ekološku mrežu.
11. Predstavnici zainteresirane javnosti predlažu da nasipi na stranici 72. Strateške studije, 3.7.5 Opasnost i rizik od poplava budu udaljeni od obala što je više moguće kako bi se rijeci dalo prostora za prirodnu riječnu dinamiku.
12. Predstavnici zainteresirane javnosti predlažu da se rizik spomenut u tekstu na stranici 73. Strateške studije, 3.7.5 Opasnost i rizik od poplava procijeni na temelju najnovijih podataka i na temelju klimatoloških podataka i procjena.
13. Predstavnici zainteresirane javnosti ističu da postoji novo nacionalno izvješće Republike Hrvatske prema Okvirnoj konvenciji Ujedinjenih naroda o promjeni klime (https://mingor.gov.hr/UserDocsImages/KLIMA/SZOR/7%20Nacionalno%20izvje%c5%a1%c4%87e%20prema%20UNFCCC.pdf) vezano uz tekst na stranici 81. Strateške studije, 3.9.1 Klimatske promjene, 3.9.1.1 Dosadašnji trendovi i projekcije klimatskih promjena. 
14. Predstavnici zainteresirane javnosti u vezi teksta na stranici 130. Strateške studije, Riječni promet predlažu da ukoliko se planira izgradnja, nadogradnja ili obnova pristaništa, luka i bilo kojeg tipa infrastrukture koja služi za vez i pristajanje plovila ista mora biti prilagođena uvjetima na rijekama Dravi i Dunavu. Treba se maksimalno iskoristiti postojeća infrastruktura i gabariti istih se ne smiju mijenjati te se nova infrastruktura ne smije planirati unutar osjetljivih zona za prirodu. Za sve investicije potrebno je provesti odgovarajuće procjene utjecaja na okoliš i prirodu. Vrlo je važno naglasiti i da sve vezano uz navigaciju mora biti planirano sukladno stvarnim potrebama iako se iste vjerojatno razlikuju od ideja na temelju kojih su potpisani međunarodni ugovori i sporazumi na temu riječnog prometa, čija bi se revizija isto tako trebala planirati. Preporučljivo je planirati obnovu plovne flote gdje bi se dizajnom plovila ista prilagodila uvjetima na rijeci, čime bi se smanjila potreba za iskopavanjem pijeska te smanjio negativan utjecaj na prirodu.
15. Predstavnici zainteresirane javnosti u vezi teksta na stranici 150. Strateške studije, 5.1 Vode ističu da planiranje izgradnje novih hidroelektrana na rijeci Dravi nije preporučeno zbog iznimno negativnog utjecaja na prirodu. Kako je cijela rijeka Drava u Natura 2000 mreži, a hidroelektrane devastiraju ekosustav izgradnja istih se ne bi trebala dozvoliti. Sediment iz rijeka se nikako ne treba koristiti za infrastrukturne projekte, te bi se trebalo poštivati proceduru procjene utjecaja na ekološku mrežu. Kod radova vezanih uz plovne puteve i održavanje istih potrebno je iste planirati na način da imaju najmanji mogući utjecaj na prirodu, provoditi sve procjene utjecaja, a planove temeljiti na stvarnim potrebama za razvojem (provesti i multicriteria analizu). Osim toga, uz zadovoljavanje uvjeta Okvirne direktive o vodama potrebno je zadovoljiti i uvjete Direktive o staništima i Direktive o pticama.
16. Predstavnici zainteresirane javnosti u vezi teksta na stranici 33. Strateške studije, Točka 2.4. Strateški projekti, Tablica 22. Strateški projekti PR OBŽ čija provedba nije u nadležnosti OBŽ ističu da je razvidan nesrazmjer u opisnom dijelu projekta, pri čemu se u prvom i drugom odjeljku neprikladno opisuje projekt „Izgradnje športsko-rekreacijskog centra Bajer“, što predstavlja projekt koji je jedinstven i različit od projekta pod nazivom „Regionalni društveno-teniski centar Đakovo“.
17. Predstavnici zainteresirane javnosti u vezi teksta na stranici 72. Plana razvoja, Tablica 4. „Terminski plan provedbe strateških projekata važnih za razvoj OBŽ čija provedba nije u nadležnosti OBŽ“, Posebni cilj PC4. Jačanje zajednice i civilnog društva u funkciji poticanja aktivnog i kvalitetnog života građana, ističu da je razvidan nesrazmjer u opisnom dijelu projekta, pri čemu se u prvom i drugom odjeljku neprikladno opisuje projekt „Izgradnje športsko-rekreacijskog centra Bajer“, što predstavlja projekt koji je jedinstven i različit od projekta pod nazivom „Regionalni društveno-teniski centar Đakovo“.
18. Predstavnici zainteresirane javnosti predlažu izmjenu teksta o projektu pod br. 7. „Regionalni društveno-teniski centar“ na stranici 33. Strateške studije, Točka 2.4. Strateški projekti, Tablica 22. Strateški projekti PR OBŽ čija provedba nije u nadležnosti OBŽ, s ciljem njegove potpune prilagodbe te daju cjeloviti prijedlog potrebnih izmjena.
19. Predstavnici zainteresirane javnosti predlažu izmjenu teksta o projektu pod br. 7. „Regionalni društveno-teniski centar“ na stranici 72. Plana razvoja, Tablica 4. „Terminski plan provedbe strateških projekata važnih za razvoj OBŽ čija provedba nije u nadležnosti OBŽ“, Posebni cilj PC4. Jačanje zajednice i civilnog društva u funkciji poticanja aktivnog i kvalitetnog života građana s ciljem njegove prilagodbe te daju cjeloviti prijedlog potrebnih izmjena.
20. Predstavnici zainteresirane javnosti predlažu uvrštavanje dodatnog projekta pod nazivom „Izgradnja športsko-rekreacijskog centra Bajer“ u tekst Plana razvoja, u Tablici 4. „Terminski plan provedbe strateških projekata važnih za razvoj OBŽ čija provedba nije u nadležnosti OBŽ“, Posebni cilj PC4. Jačanje zajednice i civilnog društva u funkciji poticanja aktivnog i kvalitetnog života građana, s obzirom na njegovu stratešku važnost navedenog projekta za predstavnike zainteresirane javnosti i činjenicu da se realizacijom projekta planira povećati kvaliteta života građana, razviti urbana bioraznolikost i unaprijediti otvoreni prostori uz objekte javne, društvene i mješovite namjene, pri čemu bi se prenamijenio neuredni otvoreni prostor i stvorila trajna vrijednost uz ostvarenje zelenih i digitalnih elemenata.
21. Predstavnici zainteresirane javnosti predlažu izmjene u tekstu Plana razvoja i Strateške studije kojima će se taksativno navesti potrebe za gradnjom mreže ustanova za smještaj starijih i nemoćnih u svim dijelovima OBŽ, posebno OBŽ, s obzirom je na tom području OBŽ takva potreba najizrazitija te da je u nekoliko navrata došlo do započinjanja aktivnosti za gradnju doma u Našicama, koja zbog nedostatka financijskih sredstava nije realizirana.
22. Predstavnici zainteresirane javnosti predlažu izmjene u tekstu Plana razvoja i Strateške studije koje se tiču prometne infrastrukture: 
- izgradnja ostatka našičke obilaznice;

- obnavljanje željezničkog pravca od industrijskog kolosijeka tvornice cementa prema Čaglinu, na kojem je u ožujku 2020. godine obustavljen i autobusni promet te na navedenom području praktično ne postoji nikakav javni prijevoz;

- obnova poljoprivrednih letjelišta;

- obnova autobusnih i željezničkih linija i njihovih stajališta.

23. Predstavnici zainteresirane javnosti navode problematiku izmještanja magistralnih plinovoda koji prolaze kroz samo građevinsko područje Našica i koji su van funkcije te nisu spojeni na transportni sustav, a vode se kao postojeća infrastruktura. 

24. Predstavnici zainteresirane javnosti predlažu izmjene u tekstu Plana razvoja i Strateške studije, a koje se tiču:
- stavljanje naglaska na planiranje gradnje distribucijskih centara po uzoru na Regionalni distribucijski centar za voće i povrće, prvenstveno hladnjača za određene poljoprivredne proizvode i pogona za preradu;
- izgradnje raznih centara izvrsnosti i širenje postojećih radnih zona;

- obnavljanje Parka kraj dvorca u Našicama, koji ima kompletnu dokumentaciju za obnovu;

- obnavljanja crkve i franjevačkog samostana u Našicama, koji imaju kompletnu tehničku dokumentaciju;

- planiranja osnivanja srednje strukovne škole za medicinsko osoblje (sestrinstvo) u Našicama;

- pokretanja dodiplomskog sestrinskog studija u Našicama, po uzoru na Orahovicu;

- osnivanja srednje glazbene škole u Našicama za tamburu;

- gradnje primjerenog sportskog objekta za potrebe rukometnog kluba Nexe i za druge sportske te druge namjene, za koje Grad Našice raspolaže s odgovarajućim zemljištem u svojem vlasništvu na izuzetno atraktivnoj lokaciji;

- uređenja sportsko-rekreacijskog centra s kupalištem na akumulacijskom jezeru Lapovac II za kojeg postoji Detaljni plan uređenja te izgrađena pripadajuća infrastruktura.

25. Predstavnici zainteresirane javnosti napominju pogrešno navođenje Plana razvoja Općine Mljet na stranici 110. Plana razvoja.
26. Predstavnici zainteresirane javnosti dostavili su mišljenje kojim utvrđuju da je u Strateškoj studiji opisano postojeće stanje i problemi vezani uz buku te da je na strateškoj razini procijenjeno kako negativan utjecaj buke neće biti značajan, sukladno čemu, nemaju primjedbi na dostavljene dokumente. 
27. Predstavnici zainteresirane javnosti predlažu sljedeće izmjene i dopune teksta Strateške studije:
(a) jasnije naglašavanje razlike pojma ublažavanja klimatskih promjena od pojma prilagodbe na klimatske promjene (stranica 16., Prioritetno područje 2. Kvalitetan, siguran i očuvan životni prostor i Posebni cilj 5. Podrška mjerama zaštite okoliša i prirode, otpornosti na klimatske promjene te ekološke i energetske tranzicije);

(b) pojašnjenje doprinosa projekata od strateškog značaja 7. "Rasadnik školovanih stabala" i 8. "Ekološko-edukacijski centar Banjkas" jačanju otpornosti na klimatske promjene (stranice 27. i 34.);

(c) pojašnjenje doprinosa mjera iz Plana razvoja Strategiji niskougljičnog razvoja Republike Hrvatske do 2030. s pogledom na 2050. godinu i Strategiji prilagodbe klimatskim promjenama u Republici Hrvatskoj za razdoblje do 2040. godine s pogledom na 2070. (stranica 40. i 41.), Stvaranju Europe otporne na klimatske promjene – nova strategija EU-a za prilagodbi klimatskim promjenama (stranica 48.) i Pariškom sporazumu (stranica 49.);

(d) korištenje relevantnih nedavnih podataka i dokumenata umjesto navedenog Šestog nacionalnog izvješća Republike Hrvatske prema Okvirnoj konvenciji Ujedinjenih naroda o promjeni klime (stranica 81.);

(e) dodati u Poglavlje 3.9.1. Klimatske promjene potpoglavlja 3.9.1.X Postojeći okolišni problemi i poglavlje 3.9.1.Y Mogući razvoj okoliša bez provedbe PR OBŽ;

(f) jasno razlikovati ublažavanje klimatskih promjena od prilagodbe na klimatske promjene u Tablici 48. Pregled mogućih utjecaja provedbe PR OBŽ na sastavnice okoliša i okolišne teme, korigirati ocjene utjecaja, predložiti dodatne mjere zaštite okoliša i dodatno obrazložiti procjenu utjecaja (stranice 145.-147.);

(g) dodatno obrazložiti procjene utjecaja mjera PR OBŽ na niskougljični razvoj. U Tablici 51. Mjere PR OBŽ i odnos sa sektorskim mjerama iz Strategije niskougljičnog razvoja konkretno povezati mjere iz Plana razvoja i mjere iz predmetne Strategije (koja mjera iz Plana razvoja podržava koju mjeru iz Strategije) (stranice 166.-169.);

(h) dodatno obrazložiti procjene utjecaja mjera PR OBŽ na prilagodbu klimatskim promjenama. U Tablici 52. Mjere PR OBŽ i odnos sa sektorskim mjerama iz Strategije prilagodbe klimatskim promjenama konkretno povezati mjere iz Plana razvoja i mjere iz predmetne Strategije (koja mjera iz Plana razvoja podržava koju mjeru iz Strategije) (stranice 169.-172.);

(i) u Poglavlju 5.13. Procjena utjecaja strateških projekata kratko opisati za svaki projekt na koji način isti doprinosi ublažavanju klimatskih promjena te kako je prilagođen klimatskim promjenama ili neće negativno utjecati na prilagodbu na klimatske promjene (stranice 175.-186.);

(j) jasno razdvojiti mjere zaštite okoliša koje se odnose na prilagodbu od mjera koje se odnose na ublažavanje. Povezati mjere iz Plana razvoja s mjerama iz Strategije prilagodbe klimatskim promjenama i Strategije niskougljičnog razvoja. Navesti mjere zaštite okoliša koje su propisane tim strateškim dokumentima (stranice 188.-200.);

(k) naziv Poglavlja 3.18. Eksploatacija mineralnih sirovina dopuniti s "ugljikovodika i geotermalnih voda", dodati tekst "Na području županije nalaze se 4 istražna prostora ugljikovodika (Drava-03, Drava-04, Sava-09 i Sava-10), 8 eksploatacijskih polja ugljikovodika (Kućanci-Kapelna, Crnac, Beničanci, Bokšić-Klokočevci, Obod, Števkovica, Dravica-Zalata i Bizovac), jedan istražni prostor geotermalnih voda (Ernestinovo) i jedno eksploatacijsko polje geotermalnih voda GT Bizovac (Ministarstvo gospodarstva i održivog razvoja, Agencija za ugljikovodike)" i sukladno njemu korigirati tablicu 45. Popis eksploatacijskih polja (stranica 137.);
(l) u opis strateškog projekta 8. Geotermalni potencijal Osječko-baranjske županije dodati "preliminarne istražne prostore geotermalne vode Đurđenovac, Osijek i Donji Miholjac" (stranica 27.);
(m) u Poglavlju 3.19. Gospodarenje otpadom ispraviti netočan navod vezan uz zbrinjavanje azbestnog otpada;
(n) Strateška studija mora biti izrađena uzimajući sve mjere zaštite okoliša koje se odnose na gospodarenje otpadom sukladno Zakonu o gospodarenju otpadom i njegovim važećim provedbenim propisima, kao i usklađenost s Planom gospodarenja otpadom Republike Hrvatske za razdoblje 2017.-2022.;

28. Predstavnici zainteresirane javnosti predlažu sljedeće izmjene i dopune Plana razvoja:

(a) uskladiti tekst s problematikom svjetlosnog onečišćenja, pri čemu je u obzir potrebno uzeti zakonske i podzakonske akte;

(b) budući se radi o dugoročnom planskom dokumentu, u cijelom tekstu potrebno je detaljno razmotriti i nedvosmisleno razlikovati pojmove prilagodbe klimatskim promjenama od ublažavanja klimatskih promjena, uključujući projektnu razinu. Nastavno, prilagodbu klimatskim promjenama strateški sagledati i dostatno obrazložiti te nadopuniti i uskladiti s nacionalnim strateškim i zakonskim okvirom, uz jasno navođenje mjera koje se odnose na taj segment;

(c) nedvosmisleno navesti elemente održivosti i detaljnije obratiti pažnju na utjecaj na klimu (ublažavanje) i na prilagodbu klimatskih promjena, tj. jačanje otpornosti cijelog društvenog sustava, s naglaskom na područje županije i s njom povezane sektore;

(d) uskladiti tekst srednjoročne vizije s načelima, osnovnim ciljevima, prioritetima i mjerama utvrđenim u Strategiji prilagodbe klimatskim promjenama u Republici Hrvatskoj za razdoblje do 2040. godine s pogledom na 2070. godinu ("Narodne novine" broj 46/20.)  i Strategiji niskougljičnog razvoja Republike Hrvatske do 2030. s pogledom na 2050. godinu ("Narodne novine" broj 127/19.)

(e) uzeti u obzir stupanj ranjivosti Hrvatske na klimatske promjene, već i podatkom da je udio samo poljoprivrede i turizma u ukupnom BDP-u u 2018. godini iznosio jednu četvrtinu ukupnog BDP-a. Posljedično, iznimna ranjivost gospodarstva na utjecaje klimatskih promjena negativno se može odraziti i na ukupni društveni razvoj, posebice na ranjive skupine društva. Zato se društva koja na vrijeme ne počnu provoditi mjere prilagodbe realnosti klimatskih promjena mogu suočiti s katastrofalnim posljedicama za okoliš i ekonomiju, čime se ugrožava njegov održivi razvoj. Trošak ulaganja u mjere prilagodbe klimatskim promjenama danas, smanjit će trošak saniranja mogućih šteta u budućnosti. Pri tome su naročito važne inovativne mjere koje pridonose jačanju otpornosti na klimatske promjene te ujedno doprinose smanjenju emisije stakleničkih plinova (eng. adaptation-mitigaiton co-benefits);
(f) mjere i aktivnosti iz Strategije prilagodbe nedvosmisleno povezati te uključiti u tekst, osobito uzevši u obzir dokumente Europske komisije vezane za pripremu infrastrukture za klimatske promjene u razdoblju 2021.-2027.: https://ec.europu.eu/clima/sites/default/files/adaptation/what/docs/climate_proofing_guidance_en.pdf. 

(g) navesti glavna pitanja o klimatskim promjenama, uključujući neto nultu emisiju stakleničkih plinova i klimatsku neutralnost do 2050. godine, ciljeve zaštite okoliša utvrđene na međunarodnoj EU ili razini država članica te način na koji su ti ciljevi uzeti u obzir tijekom pripreme Plana razvoja, kao i jačanje otpornosti na klimu (prilagodba). Procijeniti kritične izazove za rješavanje klimatskih promjena te utvrditi klimatske probleme i učinke; 

(h) sve zaključke donesene za ublažavanje i prilagodbu utemeljiti na jasnoj analizi i potkrijepiti obrazloženjem te kao konačni zaključak objediniti razmatranja o ublažavanju i prilagodbi;

(i) predložene mjere prema procijenjenim utjecajima ne doprinose viziji i ciljevima Plana razvoja o zelenom i otpornom društvu;

(j) nadopuniti tekst gdje se navoditi i opisuje srednjoročna vizija razvoja uz usklađivanje s vizijom i ciljevima Strategije prilagodbe klimatskim promjenama;

(k) obraditi mjere prilagodbe klimatskim promjenama u svrhu jačanja otpornosti poljoprivrede na klimatske promjene, nastavno na tekst na stranici 21.: "Jačanje infrastrukture za navodnjavanje i melioraciju poljoprivrednog zemljišta će stoga biti od iznimnog značaja za održavanje visoke kvalitete poljoprivrednog tla i poljoprivredne proizvodnje u budućnosti.";

(l) obraditi mjere prilagodbe klimatskim promjenama u svrhu jačanja otpornosti društva i osiguranja održivog razvoja na klimatske promjene, nastavno na tekst na stranici 28. Potpoglavlje 3.10. Zaštita okoliša i prostorno uređenje, dio Kvaliteta okoliša i izloženost ekološkim rizicima: "Svi prirodni ekosustavi direktno ovise o klimi i eventualnim posljedicama klimatskih promjena. Mjere prilagodbe moraju biti sustavne jer klimatske promjene utječu na sve razine društva i sektore gospodarstva. Pozitivne posljedice klimatskih promjena mogu se iskoristiti na način da se prepoznaju prilike za osiguravanje održivog razvoja i pokretanje gospodarskog rasta čistim energetskim sustavima koji koriste obnovljive izvore energije u koje se ubrajaju sunčeva energija, energija vode, geotermalna energija i energija iz biomase. Zato treba raditi na podizanju razine svijesti o važnosti prilagodbe klimatskim promjenama, okupljanju i jačanju kapaciteta javnih službi za provedbu zajedničkih akcija te provoditi aktivne mjere smanjenja ranjivosti i jačanja otpornosti društvenih i prirodnih sustava na negativne utjecaje klimatskih promjena na području OBŽ. Klimatske promjene povećavaju prostornu rasprostranjenost prijenosnika bolesti (primjerice komaraca) i pogodno djeluju na razvoj patogena izvan područja koja se obično prepoznaju kao kontaminirana te povećavanju stvaranja peludi i produžuju sezonu peludi, čime dovode do povećanja alergijskih bolesti, što je slučaj na području OBŽ.";
(m) Izmijeniti SWOT analizu u sva četiri područja: Društvo, Okoliš i prostor, Gospodarstvo i Upravljanje na način da se uključe slabosti i prijetnje izazvane klimatskim promjenama te sukladno tome izmijeniti i ostale dijelove teksta (stranice 34.-37.);

(n) detaljnije argumentirati usklađenost posebnih ciljeva Plana razvoja sa Strategijom prilagodbe klimatskim promjenama navedenu u Slici 4. Usklađenost Plana razvoja Osječko-baranjske županije za razdoblje do 2027. godine s Europskim zelenim planom i višesektorskim strategijama (stranica 42.); 
(o) Pojasniti mjeru 5.4. Ublažavanje posljedica i prilagodba klimatskim promjenama i njezin doprinos jačanju otpornosti odnosno prilagodbi na klimatske promjene (stranice 47. i 48.);

(p) razdvojiti i pojasniti pojmove ublažavanja i prilagodbe te pojasniti kako svaki pojedini dio doprinosi jačanju otpornosti na klimatske promjene u tekstu na stranici 49.: "S obzirom da je iznimno važno ublažiti posljedice i omogućiti prilagodbu klimatskim promjenama kroz jačanje energetske učinkovitosti i promicanje te korištenje obnovljivih izvora energije (sunčeva energija, vjetar, toplina okoliša, toplina zemlje, biomasa koja ne uključuje ogrjevno drvo, prirodna snaga vodotoka bez hidroloških zahvata i sl.) prvenstveno je potrebno: povećati energetsku učinkovitost u svim dijelovima lanca (proizvodnja, prijenos, distribucija i potrošnja), kontinuirano povećavati udio energije iz obnovljivih izvora s ciljem smanjenja potrošnje fosilnih goriva kao i proizvodnju električne energije sa smanjenom emisijom stakleničkih plinova, koristiti dostupne tehnologije posebno u iskorištavanju energije vode, sunca i vjetra i ostalih OIE, financijski podupirati istraživanje  i razvoj biogospodarstva i održivog gospodarenja, iskoristiti energetski potencijal otpada, promicati i poticati otvaranje postrojenja koji koriste OIE kao i postavljanje solarnih panela na građevine, itd.";
(r) izmijeniti ili jasno navesti segment – otpornost ili ublažavanje šteta izazvanim klimatskim promjenama – koji se želi ojačati posebnim ciljem PC8. Jačanje kapaciteta, spremnosti i otpornosti zajednice na rizike te jasnije razlikovati Strategiju prilagodbe klimatskim promjenama i Strategiju upravljanja rizicima od katastrofa (stranice 49. i 50.);
(s) pojasniti i elaborirati konkretne aktivnosti vezane uz otpornost sektora poljoprivrede (stranica 51.);

(t) navesti jačanje stručnih kompetencija u prilagodbi klimatskim promjenama u dijelu stranica 53. i 54., IV. Učinkovito i djelotvorno upravljanje;

(u) navesti pokazatelj koji se odnosi na smanjenje šteta od elementarnih nepogoda ili katastrofa potenciranih klimatskim promjenama (stranice 55.-60.);

(v) navesti poveznicu u opise strateških projekata o njihovom doprinosu prilagodbi na klimatske promjene te ublažavanju klimatskih promjena (Tablica 7. od stranice 67.);

(w) nije vidljiva usklađenost sa Strategijom prilagodbe klimatskim promjenama niti komplementarnost s politikom prilagodbe na klimatske promjene i jačanjem otpornosti na klimatske promjene iz teksta: "Usklađenost (koherentnost). U Planu razvoja su prisutne unutarnja i vanjska usklađenost. Intervencijska logika Plana razvoja - odabrani prioriteti, posebni ciljevi i mjere Plana razvoja komplementarni su i povezani te je Plan razvoja u skladu s relevantnim nacionalnim dokumentima. Vanjska usklađenost Plana razvoja osigurana je usklađenošću između ciljeva Plana razvoja s ciljevima drugih javnih intervencija koje su s njim povezane." (stranica 98.);

(x) razdvojiti sastavnicu okoliša/okolišnu temu "klimatske promjene" na ublažavanje klimatskih promjena (smanjenje emisija stakleničkih plinova) i prilagodba na klimatske promjene (jačanje otpornosti na klimatske promjene) (stranice 100.-106.);

(y) iz popisa analitičkih podloga na stranici 109. razvidno je da je tematika klimatskih promjena sagledana isključivo iz tematskog područja zaštite okoliša i prostornog planiranja, a s obzirom da utječu na sve aspekte gospodarstva i društva trebalo bi ih uključiti analizom utjecaja u sva tematska područja zbog stalno rastućeg rizika. Navedeno je potrebno nadopuniti i/ili detaljnije obrazložiti;

(z) pojasniti i obrazložiti kontekst teksta o Planu razvoja Općine Mljet na stranici 110.;
(aa) u tekst Poglavlja 3.9. Gospodarstvo i tržište rada dodati potpoglavlja Ugljikovodici i Geotermalne vode u energetske svrhe koja glase: 

"Ugljikovodici: 

Istraživanje i eksploatacija ugljikovodika ovisi o strateškim opredjeljenjima Republike Hrvatske te o odlukama tvrtki koje se bave istraživanjem i eksploatacijom ugljikovodika na ovom području. Trenutno, na području županije nalaze se 4 istražna prostora ugljikovodika: Drava-03, Drava-04, Sava-09 i Sava-10, te osam eksploatacijskih polja ugljikovodika (Kućanci-Kapelna, Crnac, Beničanci, Bokšić-Klokočevci, Obod, Števkovica, Dravica-Zalata i Bizovac. Kako bi se održala količina eksploatacije ugljikovodika u narednom razdoblju moguće je očekivati izvođenje dodatnih naftno-rudarskih radova koji podrazumijevaju izradu novih razradnih bušotina, kao i izvođenje naftno-rudarskih radova u kanalu bušotine.

Geotermalne vode u energetske svrhe

Prema postojećim podacima na području Osječko-baranjske županije zabilježen je veliki potencijal geotermalne energije te je potrebno razmotriti daljnju mogućnost istraživanja i eksploatacije geotermalnih voda na cijelom području županije. Pored toplinarstva i proizvodnje električne energije iz geotermalne vode, poseban naglasak je potrebno staviti na korištenje geotermalne vode u poljoprivredne svrhe. Do danas, na području županije lociran je istražni prostor geotermalnih voda Ernestinovo te eksploatacijsko polje geotermalnih voda GT Bizovac. Preliminarni istražni prostori geotermalne vode su i Donji Miholjac, Đurđenovac i Osijek, a navedeni su i u Nacionalnom planu oporavka i otpronosti 2021.-2026.".

	Razlozi prihvaćanja/ neprihvaćanja dostavljenih primjedbi, komentara i prijedloga na predložene dokumente
	Prihvaćaju se prijedlozi predstavnika zainteresirane javnosti: 
1., 2., 4. i 26. Mišljenje predstavnika zainteresirane javnosti prima se na znanje.
5. U opis posebnog cilja na stranici 49. Plana razvoja, Točka 5. Opis prioriteta u srednjoročnom razdoblju, podnaslov Prioritetna područja javnih politika za posebni cilj PC4. Jačanje zajednice i civilnog društva u funkciji poticanja aktivnog i kvalitetnog života građana, dodaje se tekst te glasi: "OCD su sve značajniji čimbenik društvenih zbivanja te imaju velik utjecaj na razvoj i društveno mnijenje te zaštitu okoliša i prirode." Isti se tekst dodaje na stranici 16. Strateške studije, Tablica 7., Posebni cilj PC4: Poticanje aktivnog i kvalitetnog života, jačanje zajednice i civilnog društva te glasi: "OCD-i su sve značajniji čimbenik društvenih zbivanja te imaju velik utjecaj na razvoj i društveno mnijenje te zaštitu okoliša i prirode."
13. U tekstu na stranici 86. Strateške studije, 3.9.1 Klimatske promjene, 3.9.1.1 Dosadašnji trendovi i projekcije klimatskih promjena kao izvor podataka briše se 6. nacionalno izvješće Republike Hrvatske prema Okvirnoj konvenciji Ujedinjenih naroda o promjeni klime i navodi se 7. nacionalno izvješće Republike Hrvatske prema Okvirnoj konvenciji Ujedinjenih naroda o promjeni klime. Podaci navedeni u poglavlju 3.9.1.1. nisu izmijenjeni u novom 7. nacionalnom izvješću te nema potrebe za daljnjim korekcijama u tekstu Strateške studije.
16. i 17. Tekst na stranici 36. Strateške studije, Točka 2.4. Strateški projekti, Tablica 22. Strateški projekti PR OBŽ čija provedba nije u nadležnosti OBŽ, projekt br. 7. "Regionalni društveno-teniski centar", kao i tekst na stranici 76. Plana razvoja, Točka 7. Terminski plan provedbe strateških projekata, Tablica 4. Terminski plan provedbe strateških projekata važnih za razvoj OBŽ čija provedba nije u nadležnosti OBŽ, Posebni cilj PC4. Jačanje zajednice i civilnog društva u funkciji poticanja aktivnog i kvalitetnog života građana, u kojem su greškom spojena opisa dva strateška projekta ispravlja se i razdvaja u dva zasebna strateška projekta: "Izgradnja športsko-rekreacijskog centra Bajer" i "Regionalni društveno-teniski centar Đakovo".
18. i 19. Tekst na stranici 36. Strateške studije, Točka 2.4. Strateški projekti, Tablica 22. Strateški projekti PR OBŽ čija provedba nije u nadležnosti OBŽ, projekt br. 7. „Regionalni društveno-teniski centar“, kao i tekst na stranici 76. Plana razvoja, Točka 7. Terminski plan provedbe strateških projekata, Tablica 4. Terminski plan provedbe strateških projekata važnih za razvoj OBŽ čija provedba nije u nadležnosti OBŽ, Posebni cilj PC4. Jačanje zajednice i civilnog društva u funkciji poticanja aktivnog i kvalitetnog života građana, vezan uz projekt od strateškog značaja br. 7. "Regionalni društveno-teniski centar", mijenja se i glasi: 
Opis projekta: "Izgradnjom Regionalnog društveno-teniskog centra stvorit će se uvjeti za daljnji razvoj ovoga sporta u regiji, podići razina kvalitete života rekreativaca, djece i mladih kroz ostvarenje mogućnosti bavljenja sportom tijekom cijele godine te će se realizirati projekt koji je istodobno pogodan za organiziranje i održavanje teniskih natjecanja, održavanje sajmova te razvoj gospodarskih i drugih aktivnosti. 

Regionalni društveno-teniski centar planira se izgraditi u Ulici Ljudevita Gaja, nasuprot jugoistočnog dijela đakovačkog groblja, unutar parcele teniskih terena Grada Đakova. Obuhvat se sastoji od katastarske čestice k. č. br. 7911/1 u k. o. Đakovo, a predmetno zemljište se nalazi unutar zone R1 sportsko-rekreacijske namjene u granicama obuhvata Generalnog urbanističkog plana Grada Đakova (Službeni glasnik Grada Đakova broj 6/08, izmjene i dopune 12/15 i 14/15 - pročišćeni tekst), unutar građevinskog područja Grada Đakova. Također, u sklopu obuhvata nalaze se postojeći otvoreni teniski tereni sa zgradom nedostatnog kapaciteta i tri pomoćne zgrade, a planira se izgraditi samostojeća sportska građevina koja se sastoji od dvije etaže. Pripremljeni su: građevinska dozvola, glavni projekt, vlasnička dokumentacija i planirana lokacija u prostornom planu."
"Nositelj: Grad Đakovo 
Lokacija: Đakovo
Početak provedbe: 2022. 
Završetak provedbe: 2025.
Ključna točka ostvarenja 1:
Izgradnja i opremanje zgrada
Indikativni rok ostvarenja: 2025.
Ključna točka ostvarenja 2:
Uređenje pristupnog puta
Indikativni rok ostvarenja: 2025.
Ukupna procijenjena vrijednost projekta: 18.750.000,00 HRK
Planirani izvori financiranja: Nacionalna sredstva, proračun Grada Đakova, sredstva EU"
Sukladno učinjenoj izmjeni, mijenja se i indikativna financijska alokacija OBŽ za provedbu posebnog cilja PC4. Jačanje zajednice i civilnog društva u funkciji poticanja aktivnog i kvalitetnog života građana po godini na stranici 86. Plana razvoja, Točka 8. Indikativni financijski plan, Tablica 5. Indikativni financijski plan s prikazom posebnih financijskih pretpostavki za provedbu posebnih ciljeva i projekata od strateškog značaja za razdoblje od 2021.-2027. godine (HRK) za posebni cilj PC4. Poticanje aktivnog i kvalitetnog života, jačanje zajednice i civilnog društva, kao i ukupan procijenjeni trošak provedbe u Prilogu I. Predložak za izradu Plana razvoja koji se odnosi na posebni cilj PC4. Jačanje zajednice i civilnog društva u funkciji poticanja aktivnog i kvalitetnog života građana.
Sukladno izmjenama teksta Plana razvoja, mijenjaju se sljedeći dijelovi teksta Strateške studije:
· stranica 36. Strateške studije, Točka 2.4. Strateški projekti, Tablica 22. Strateški projekti PR OBŽ čija provedba nije u nadležnosti OBŽ: "posebni cilj: PC4. Jačanje zajednice i civilnog društva u funkciji poticanja aktivnog i kvalitetnog života građana 
lokacija: Đakovo 
opis projekta: Izgradnjom Regionalnog društveno-teniskog centra stvorit će se uvjeti za daljnji razvoj ovoga sporta u regiji, podići razina kvalitete života rekreativaca, djece i mladih kroz ostvarenje mogućnosti bavljenja sportom tijekom cijele godine te će se realizirati projekt koji je istodobno pogodan za organiziranje i održavanje teniskih natjecanja, održavanje sajmova te razvoj gospodarskih i drugih aktivnosti. 
Regionalni društveno-teniski centar planira se izgraditi u Ulici Ljudevita Gaja, nasuprot jugoistočnog dijela đakovačkog groblja, unutar parcele teniskih terena Grada Đakova. Obuhvat se sastoji od katastarske čestice k.č.br. 7911/1, k.o. Đakovo, a predmetno zemljište se nalazi unutar zone R1 sportsko-rekreacijske namjene u granicama obuhvata Generalnog urbanističkog plana Grada Đakova (Službeni glasnik Grada Đakova broj 6/08, izmjene i dopune 12/15 i 14/15 - pročišćeni tekst), unutar građevinskog područja Grada Đakova. Također, u sklopu obuhvata nalaze se postojeći otvoreni teniski tereni sa zgradom nedostatnog kapaciteta i tri pomoćne zgrade, a planira se izgraditi samostojeća sportska građevina koja se sastoji od dvije etaže. Pripremljeni su: građevinska dozvola, glavni projekt, vlasnička dokumentacija i planirana lokacija u prostornom planu.
ključne točke ostvarenja: 

• Izgradnja i opremanje zgrada
• Uređenje pristupnog puta."
· stranica 194. Strateške studije, Točka 5.13 Procjena utjecaja strateških projekata, Točka 5.13.25 Regionalni društveno-teniski centar Đakovo: "Strateški projekt uključuje izgradnju regionalnog društveno-teniskog centra i pratećih
sadržaja, te se nalazi u sklopu PC4. Jačanje zajednice i civilnog društva u funkciji poticanja aktivnog i kvalitetnog života građana. Budući da se radi o aktivnostima izgradnje novih objekata dijelom na području već postojećih teniskih terena sa zgradom i pomoćnim objektima, a dijelom na neuređenom vanjskom prostoru, mogu se očekivati manji negativni utjecaji na pojedine sastavnice okoliša. Izgradnjom novih objekata mogu se očekivati negativni utjecaji na pojedine sastavnice okoliša kao i kod prethodnih strateških projekata koji uključuju izgradnju infrastrukture. Može se očekivati negativan utjecaj na tlo prilikom dodatnog zauzimanja površine, te negativan utjecaj na bioraznolikost ukoliko dođe do zauzimanja prirodnih/poluprirodnih staništa. Također, moguć je manji utjecaj na vode zbog dodatnog opterećenja vodnog okoliša kroz ispuštanje otpadnih voda te veće potražnje i potrošnje vode. Utjecaj na ostale sastavnice okoliša je zanemariv."
20. Tekst na stranicama 76.-77. Plana razvoja, Točka 7. Terminski plan provedbe strateških projekata, Tablica 4. Terminski plan provedbe strateških projekata važnih za razvoj OBŽ čija provedba nije u nadležnosti OBŽ, Posebni cilj PC4. Jačanje zajednice i civilnog društva u funkciji poticanja aktivnog i kvalitetnog života građana, dodaje se projekt od strateškog značaja br. 8. "Izgradnja športsko-rekreacijskog centra Bajer", s sukladno tome mijenjaju se redni brojevi ostalih 14 projekata od strateškog značaja. Izmijenjeni tekst glasi: 

Opis projekta: "Jedna od prirodnih obilježja Grada Đakova su jezera i bajeri koji zbog svojeg položaja, prirodnog i ekološki očuvanog prostora, predstavljaju idealan izletnički i kupališno-rekreacijski prostor. Bajer je nastao eksploatacijom gline bivše ciglane, a bogat je svim vrstama plemenite i druge ribe. Dno je glina, a obraslo je potopljenim vrbama. Zemljište je u vlasništvu Grada, a područje obuhvata iznosi 16 ha. Izgradnjom športsko-rekreacijskog centra Bajer s pripadajućim športsko-rekreacijskim sadržajima potaknut će se građane na aktivniji život te će se pridonijeti podizanju kvalitete života u lokalnoj zajednici te razvoju kontinentalnog turizma i cikloturizma. Projekt će obuhvaćati pješačko-biciklističku stazu oko jezera kako bi se omogućila vožnja biciklom, rolanje, trčanje, šetnja, športska višenamjenska igrališta te otvaranje ugostiteljskih objekata za osvježenje. Prostor će se u sklopu projekta urediti i hortikulturno, što će pridonijeti atraktivnosti i vizualno privlačnijem prostoru kao zeleno-plavoj oazi u urbanom dijelu grada te ublažavanju posljedica klimatskih promjena snižavanjem temperature zraka okruženja (rješavanje problema tzv. urbanih toplinskih otoka) i podizanju kvalitete zraka.

Uredit će se i plaže kako bi se omogućilo kupanje na jezeru te mogućnost uvođenja športova na vodi (npr. veslanje). Također će se urediti i dječje igralište. Realizacijom projekta ciljne skupine će imati višestruku korist, a nakon izgradnje, prostor može poslužiti i kao sajamski prostor te za održavanje različitih manifestacija.

Zahvat je planiran na k.č.br. 5763/5, 5763/6, 5763/10, 5763/11, 5786, 5787, 5788, 12459/2, 7774, 7775, 7776, 7777/1, 7777/2, 7778/1, 7778/2, 7779, 7780, 7781, 7782, 7783, 7784 sve u k.o. Đakovo. Za navedeni projekt proveden je postupak ocjene o potrebi procjene utjecaja na okoliš te ishođeno rješenje da nije potrebno provesti postupak procjene utjecaja na okoliš i ekološku mrežu."
"Nositelj: Grad Đakovo 
Lokacija: Đakovo
Početak provedbe: 2022. 
Završetak provedbe: 2025.
Ključna točka ostvarenja 1:
Uređen i opremljen vanjski prostor
Indikativni rok ostvarenja: 2025.
Ključna točka ostvarenja 2:
Ostvarenje zelene i digitalne tranzicije
Indikativni rok ostvarenja: 2025.
Ukupna procijenjena vrijednost projekta: 50.000.000,00 HRK
Planirani izvori financiranja: Nacionalna sredstva, proračun Grada Đakova, sredstva EU"
Sukladno učinjenoj izmjeni, izmijenjena je i indikativna financijska alokacija OBŽ za provedbu posebnog cilja PC4. Jačanje zajednice i civilnog društva u funkciji poticanja aktivnog i kvalitetnog života građana po godini na stranici 86. Plana razvoja, Točka 8. Indikativni financijski plan, Tablica 5. Indikativni financijski plan s prikazom posebnih financijskih pretpostavki za provedbu posebnih ciljeva i projekata od strateškog značaja za razdoblje od 2021.-2027. godine (HRK), kao i ukupan procijenjeni trošak provedbe u Prilogu I. Predložak za izradu Plana razvoja koja se odnosi na posebni cilj PC4. Jačanje zajednice i civilnog društva u funkciji poticanja aktivnog i kvalitetnog života građana.
Sukladno izmjenama teksta Plana razvoja, mijenjaju se sljedeći dijelovi teksta Strateške studije:
· stranica 36. Strateške studije, Točka 2.4. Strateški projekti, Tablica 22. Strateški projekti PR OBŽ čija provedba nije u nadležnosti OBŽ: "8. Izgradnja športsko-rekreacijskog centra Bajer:
posebni cilj: PC4. Jačanje zajednice i civilnog društva u funkciji poticanja aktivnog i kvalitetnog života građana
lokacija: Đakovo
opis projekta: Jedna od prirodnih obilježja Grada Đakova su jezera i bajeri koji zbog svojeg položaja, prirodnog i ekološki očuvanog prostora, predstavljaju idealan izletnički i kupališno-rekreacijski prostor. Bajer je nastao eksploatacijom gline bivše ciglane, a bogat je svim vrstama plemenite i druge ribe. Dno je glina, a obraslo je potopljenim vrbama. Zemljište je u vlasništvu Grada, a područje obuhvata iznosi 16 ha. Izgradnjom športsko-rekreacijskog centra Bajer s pripadajućim športsko-rekreacijskim sadržajima potaknut će se građane na aktivniji život te će se pridonijeti podizanju kvalitete života u lokalnoj zajednici te razvoju kontinentalnog turizma i cikloturizma. Projekt će obuhvaćati pješačko-biciklističku stazu oko jezera kako bi se omogućila vožnja biciklom, rolanje, trčanje, šetnja, športska višenamjenska igrališta te otvaranje ugostiteljskih objekata za osvježenje. Prostor će se u sklopu projekta urediti i hortikulturno, što će pridonijeti atraktivnosti i vizualno privlačnijem prostoru kao zeleno-plavoj oazi u urbanom dijelu grada te ublažavanju posljedica klimatskih promjena snižavanjem temperature zraka okruženja (rješavanje problema tzv. urbanih toplinskih otoka) i podizanju kvalitete zraka.
Uredit će se i plaže kako bi se omogućilo kupanje na jezeru te mogućnost uvođenja športova na vodi (npr. veslanje). Također će se urediti i dječje igralište. Realizacijom projekta ciljne skupine će imati višestruku korist, a nakon izgradnje, prostor može poslužiti i kao sajamski prostor te za održavanje različitih manifestacija.
Zahvat je planiran na k.č.br. 5763/5, 5763/6, 5763/10, 5763/11, 5786, 5787, 5788, 12459/2, 7774, 7775, 7776, 7777/1, 7777/2, 7778/1, 7778/2, 7779, 7780, 7781, 7782, 7783, 7784 sve u k.o. Đakovo. Za navedeni projekt proveden je postupak ocjene o potrebi procjene utjecaja na okoliš te ishođeno rješenje da nije potrebno provesti postupak procjene utjecaja na okoliš i ekološku mrežu. 
ključne točke ostvarenja:
• Uređen i opremljen vanjski prostor
• Ostvarenje zelene i digitalne tranzicije"
· stranica 194. Strateške studije, Točka 5.13 Procjena utjecaja strateških projekata, 5.13.26 Izgradnja športsko-rekreacijskog centra Bajer: "Za navedeni projekt proveden je postupak ocjene o potrebi procjene utjecaja na okoliš te ishođeno rješenje da nije potrebno provesti postupak procjene utjecaja na okoliš i ekološku mrežu (MINGOR, KLASA: UP/I-351-03/21-09/180, URBROJ: 517-05-1-2-21-7, 21.09.2021.)."
· stranica 239. Strateške studije, Točka 8.6 Procjena utjecaja strateških projekata na ekološku mrežu, Tablica 73. Procjena utjecaja strateških projekata na ekološku mrežu, "8. Izgradnja športsko-rekreacijskog centra Bajer: Jedinice lokalne samouprave gdje je planiran projekt smještene su izvan područja ekološke mreže, na dovoljnoj udaljenosti te se može isključiti mogućnost negativnog utjecaja na područja ekološke mreže i ciljeve očuvanja. procjena utjecaja: 0"
· stranica 308. Strateške studije, Točka 10.9.2 Procjena utjecaja strateških projekata na ekološku mrežu, Tablica 86. Procjena utjecaja strateških projekata na ekološku mrežu: "8. Izgradnja športsko-rekreacijskog centra Bajer: Jedinice lokalne samouprave gdje je planiran projekt smještene su izvan područja ekološke mreže, na dovoljno udaljenosti te se može isključiti mogućnost negativnog utjecaja na područja ekološke mreže i ciljeve očuvanja. procjena utjecaja: 0"
21. Primjedba zainteresirane javnosti se djelomično prihvaća. Izostavlja se taksativno navođenje potrebe za gradnjom mreže ustanova za smještaj starijih i nemoćnih, s obzirom da bi uži popis mogao ograničiti mogućnost za gradnju zainteresiranim stranama u javnom, privatnom ili civilnom sektoru. Temeljem primjedbe zainteresirane javnosti, mijenja se tekst na stranici 11. Plana razvoja, Poglavlje 3.4. Socijalna skrb, drugi odlomak dodaje se rečenica: "Iako je potreba za tom uslugom u OBŽ izražena, najizraženija je na zapadnom dijelu, tj. našičkom području."
Sukladno izmjenama teksta Plana razvoja, izmijenjeni su sljedeći dijelovi teksta Strateške studije: 
· stranica 119. Strateške studije, Poglavlje 3. Postojeće stanje okoliša, Točka 3.13.5 Postojeći okolišni problemi: "Potreba za dodatnim kapacitetima usluga socijalne skrbi izražena je na cijelom području OBŽ, a najizraženija je na zapadnom dijelu, tj. našičkom području."  
· stranica 271. Strateške studije, Poglavlje 10. Sažetak, Točka 10.5.9 Stanovništvo: "Potreba za dodatnim kapacitetima usluga socijalne skrbi izražena je na cijelom području OBŽ, a najizraženija je na zapadnom dijelu, tj. našičkom području."
25. Prihvaća se primjedba zainteresirane javnosti te se na stranici 116. Plana razvoja briše sljedeći odlomak: "OBŽ je od nadležnog središnjeg tijela državne uprave zatražila mišljenje o potrebi provedbe postupka ocjene o potrebi izrade Strateške procjene utjecaja na okoliš, a koji je na temelju dostavljenih podataka dostavio mišljenje kako za Plan razvoja Općine Mljet do 2027. godine nije potrebno provesti stratešku procjenu utjecaja na okoliš niti postupak ocjene o potrebi strateške procjene utjecaja na okoliš."
27. Prihvaćaju se sljedeće primjedbe zainteresirane javnosti na tekst Strateške studije:
(a) Na stranici 17. mijenja se opis prioritetnog područja 2. Kvalitetan, siguran i očuvan životni prostor i Posebnog cilja 5. Podrška mjerama zaštite okoliša i prirode, otpornosti na klimatske promjene te ekološke i energetske tranzicije, sukladno korekcijama u Planu razvoja.

(c) Na stranicama 42.-54. dopunjavaju se poglavlja 2.5. Odnos PR OBŽ s drugim planovima, programima i strategijama i 2.6. Ciljevi zaštite okoliša uspostavljeni po zaključivanju međunarodnih ugovora i sporazuma koji se odnose na PR OBŽ. U poglavlju 2.5. Odnos PR OBŽ s drugim planovima, programima i strategijama, povezuju se mjere Plana razvoja i odgovarajuće mjere Strategije niskougljičnog razvoja i Strategije prilagodbe klimatskim promjenama. Iz opisa posebnih ciljeva unutar kojih se nalaze mjere Plana razvoja, a koji se nalaze u poglavlju 2.3. Strateški okvir, jasno je vidljiva usklađenost mjera Plana razvoja i mjera navedenih strategija. Slijedom navedenog, nije potrebno ponavljati tekst u poglavlju 2.5. Odnos PR OBŽ s drugim planovima, programima i strategijama. U poglavlju 2.6. Ciljevi zaštite okoliša uspostavljeni po zaključivanju međunarodnih ugovora i sporazuma koji se odnose na PR OBŽ, povezane su mjere Plana razvoja s odgovarajućim mjerama/ciljevima Nove strategije EU za prilagodbu klimatskim promjenama i Pariškim sporazumom. Iz opisa posebnih ciljeva unutar kojih se nalaze mjere Plana razvoja u poglavlju 2.3. Strateški okvir, jasno je vidljiva usklađenost mjera Plana razvoja i mjera navedenih strategija. Slijedom navedenog, nije potrebno ponavljati tekst u poglavlju 2.6. Ciljevi zaštite okoliša uspostavljeni po zaključivanju međunarodnih ugovora i sporazuma koji se odnose na PR OBŽ.

(d) Na stranici 86. navodi se 7. nacionalno izvješće Republike Hrvatske prema Okvirnoj konvenciji Ujedinjenih naroda o promjeni klime sukladno izmjenama temeljem primjedbe zainteresirane javnosti br. 13.
(e) Na stranici 95. dodaje se Poglavlje 3.9.1.3 Postojeći okolišni problemi s tekstom:
"Okolišni problemi uzrokovani klimatskim promjenama na području OBŽ-a do sad nisu detaljno analizirani i kvantificirani. Iako se problemi povezani s klimatskim promjenama već sad uočavaju, porast njihovog intenziteta i značaja može se očekivati u narednim desetljećima. U prethodnom poglavlju (3.9.1.2 Predviđeni utjecaji klimatskih promjena) navedeni su sektori na koje će klimatske promjene najviše utjecati. Budući da su svi navedeni sektori relevantni i za područje OBŽ-a, može se zaključiti kako je OBŽ značajno izložena utjecaju klimatskih promjena. Okvirno 50% površine OBŽ-a pokrivaju poljoprivredne površine, stoga je jasno kako je sektor poljoprivrede značajno ugrožen klimatskim promjenama. Značajne površine na području OBŽ-a zauzimaju i šume (okvirno 20 %) te je stoga za očekivati i porast negativnog utjecaja na sektor šumarstva. Osim navedenog, i u svim ostalim sektorima već su prepoznati određeni negativni utjecaji (utjecaj toplinskih valova na zdravlje ljudi, utjecaj oluja i poplava na infrastrukturu itd.)." 

i Poglavlje 3.9.1.4 Mogući razvoj okoliša bez provedbe PR OBŽ s tekstom: 

"Provedba PR OBŽ može u praktički zanemarivoj mjeri utjecati na globalne emisije stakleničkih plinova, stoga se može očekivati nastavak globalnog trenda emisija bez obzira na provedbu PR OBŽ. No imajući na umu specifičnost problematike globalnog zagrijavanja i emisija stakleničkih plinova, čiji intenzitet je moguće ublažiti jedino globalnim djelovanjem, i na području OBŽ nužno je planirati aktivnosti koje doprinose niskougljičnom razvoju te time pridonijeti globalnom rješavanju ovog problema.
U poglavlju 3.9.1.2 Predviđeni utjecaji klimatskih promjena navedeni su očekivani utjecaji klimatskih promjena na pojedine okolišne teme (voda, bioraznolikost, poljoprivreda, šumarstvo, energetika, turizam, zdravlje ljudi).

Budući da je utjecaje klimatskih promjena nemoguće izbjeći, nužno je provoditi aktivnosti prilagodbe. Bez prilagodbe klimatskim promjenama može se očekivati intenziviranje problema uzrokovanih istima, odnosno negativni utjecaji na čitav okoliš, što se u konačnici negativno odražava i na kvalitetu života ljudi. Stoga se bez provedbe aktivnosti prilagodbe unutar PR OBŽ može očekivati pojava ili intenziviranje problema poput dostupnosti pitke vode, stupnja zaštite od šetnog djelovanja vode, smanjenja bioraznolikosti, smanjenja poljoprivredne proizvodnje, degradacije stanja šuma i usluga koje one pružaju, stanja infrastrukturnih sustava, pogotovo energetskih, pada prihoda od turizma, zdravstvenih problema ljudi itd."
(f) Djelomično se prihvaća primjedba te se mijenja ocjena utjecaja pojedinih mjera na stranicama 152.-153., Tablica 48. Pregled mogućih utjecaja provedbe PR OBŽ na sastavnice okoliša i okolišne teme. Ocjene utjecaja obrazložene su u poglavljima 5.9.1. Utjecaj PR OBŽ na klimatske promjene i 5.9.2. Utjecaj klimatskih promjena na PR OBŽ. Obrazloženja u navedenim poglavljima su dopunjena (stranice 174.-183.). Za sve mjere Plana razvoja koje u svojem opisu ne uključuju elemente (mjere) niskougljičnog razvoja, predložene su mjere zaštite okoliša. Mjere zaštite okoliša koncipirane su na način da se svaka mjera Plana razvoja, koju je moguće provoditi primjenjujući elemente (mjere) niskougljičnog razvoja, povezuje s relevantnim sektorom Strategije niskougljičnog razvoja, u sklopu kojeg je naveden niz mjera niskougljičnog razvoja. Na taj je način provedba svake mjere Plana razvoja usklađena s relevantnim sektorskim mjerama Strategije niskougljičnog razvoja. Isto načelo primijenjeno je i s aspekta prilagodbe klimatskim promjenama, gdje je kroz mjere zaštite okoliša navedena nužnost provedbe pojedinih mjera Plana razvoja u skladu s mjerama iz relevantnog sektora iz Strategije prilagodbe klimatskim promjenama.

(g) Djelomično se prihvaća primjedba te se dopunjava procjena utjecaja mjera (stranice 174.-177.). Za sve mjere Plana razvoja koje u svojem opisu ne uključuju elemente (mjere) niskougljičnog razvoja, predložene su mjere zaštite okoliša. Mjere zaštite okoliša koncipirane su na način da se svaka mjera Plana razvoja, koju je moguće provoditi primjenjujući elemente (mjere) niskougljičnog razvoja, povezuje s relevantnim sektorom Strategije niskougljičnog razvoja, u sklopu kojeg je naveden niz mjera niskougljičnog razvoja. Na taj je način provedba svake mjere Plana razvoja usklađena s relevantnim sektorskim mjerama Strategije niskougljičnog razvoja. Zbog velikog broja mjera iz Strategije niskougljičnog razvoja te zbog razine razrađenosti mjera koja odgovara razini sedmogodišnjeg županijskog Plana razvoja, nije moguće kvalitetno povezati konkretne mjere Strategije niskougljičnog razvoja i mjere Plana razvoja. Konkretizacija mjera niskougljičnog razvoja provodit će se tijekom detaljne razrade aktivnosti i projekata Plana razvoja te njihove provedbe. Mijenja se naziv Tablice 51. na stranici 175. u "Mjere PR OBŽ koje je potrebno provoditi u skladu s mjerama iz pojedinog sektora Strategije niskougljičnog razvoja", budući da tablica ne prikazuje "koja mjera iz Plana razvoja podržava koju mjeru iz Strategije", nego mjere zaštite okoliša kojima se navodi koje je mjere Plana razvoja potrebno provoditi primjenjujući odgovarajuće mjere iz Strategije niskougljičnog razvoja.

(h) Djelomično se prihvaća primjedba te se dopunjava procjena utjecaja mjera na stranicama 178.-183. Za sve mjere Plana razvoja koje u svojem opisu ne uključuju elemente (mjere) prilagodbe klimatskim promjenama, predložene su mjere zaštite okoliša. Mjere zaštite okoliša koncipirane su na način da se svaka mjera Plana razvoja, koju je moguće provoditi primjenjujući elemente (mjere) prilagodbe, povezuje s relevantnim sektorom Strategije prilagodbe klimatskim promjenama, u sklopu kojeg je naveden niz mjera prilagodbe. Na taj je način provedba svake mjere Plana razvoja usklađena s relevantnim sektorskim mjerama Strategije prilagodbe klimatskim promjenama. Zbog velikog broja mjera iz Strategije prilagodbe klimatskim promjenama te zbog razine razrađenosti mjera koja odgovara razini sedmogodišnjeg županijskog Plana razvoja, nije moguće kvalitetno povezati konkretne mjere Strategije prilagodbe klimatskim promjenama i mjere Plana razvoja. Konkretizacija mjera prilagodbe provodit će se tijekom detaljne razrade aktivnosti i projekata Plana razvoja te njihove provedbe. Mijenja se naziv Tablice 53. (prethodno Tablica 52.) na stranici 180. u "Mjere PR OBŽ koje je potrebno provoditi u skladu s mjerama iz pojedinog sektora Strategije prilagodbe klimatskim promjenama", budući da tablica ne prikazuje „koja mjera iz Plana razvoja podržava koju mjeru iz Strategije“, nego mjere zaštite okoliša kojima se navodi koje je mjere Plana razvoja potrebno provoditi primjenjujući odgovarajuće mjere iz Strategije prilagodbe.

(i) Dopunjava se procjena utjecaja u na stranici 186., Poglavlje 5.13. Procjena utjecaja strateških projekata s osvrtom na utjecaj na klimatske promjene (ublažavanje i prilagodba) za projekt 5.13.1. Centar za kontrolu komaraca CKK: "Temeljem raspoloživih podataka na razini Plana razvoja, nije moguće procijeniti doprinos projekta niskougljičnom razvoju niti na koji je način prilagodba klimatskim promjenama ugrađena u projekt. Bitno je napomenuti kako djelatnost CKK predstavlja svojevrsnu mjeru prilagodbe klimatskim promjenama (pojavnost komaraca direktno je vezana uz hidrološke prilike koji su pod utjecajem klimatskih promjena)." Na isti način se daje osvrt na svaki strateški projekt. Usto, na stranici 47. Prioritetno područje javnih politika za posebni cilj 2., u trećem odlomku dodaju se rečenice: " Problem komaraca povezan je i s utjecajem klimatskih promjena, budući da njihova pojavnost ovisi o hidrološkim i vremenskim prilikama… Rješavanju problema treba pristupiti uvažavajući zabilježene i prognozirane učinke klimatskih promjena, primjenjujući koncept prilagodbe klimatskim promjenama."
(j) Djelomično se prihvaća primjedba te se na stranici 206., Poglavlje 6. Prijedlog mjera zaštite okoliša i programa praćenja stanja okoliša razdvajaju mjere koje se odnose na ublažavanje klimatskih promjena od mjera koje se odnose na prilagodbu. Za sve mjere Plana razvoja koje u svojem opisu ne uključuju elemente (mjere) niskougljičnog razvoja/prilagodbe klimatskim promjenama, predložene su mjere zaštite okoliša. Mjere zaštite okoliša koncipirane su na način da se svaka mjera Plana razvoja, koju je moguće provoditi primjenjujući elemente (mjere) niskougljičnog razvoja/prilagodbe, povezuje s relevantnim sektorom Strategije niskougljičnog razvoja/Strategije prilagodbe klimatskim promjenama, u sklopu kojeg je naveden niz mjera niskougljičnog razvoja/prilagodbe. Na taj je način provedba svake mjere Plana razvoja usklađena s relevantnim sektorskim mjerama Strategije niskougljičnog razvoja/Strategije prilagodbe klimatskim promjenama. Zbog velikog broja mjera iz Strategije niskougljičnog razvoja/Strategije prilagodbe klimatskim promjenama te zbog razine razrađenosti mjera koja odgovara razini sedmogodišnjeg županijskog Plana razvoja, nije moguće kvalitetno povezati konkretne mjere Strategije niskougljičnog razvoja/ Strategije prilagodbe klimatskim promjenama i mjere Plana razvoja. Konkretizacija mjera niskougljičnog razvoja/prilagodbe provodit će se tijekom detaljne razrade aktivnosti i projekata Plana razvoja te njihove provedbe. Zahtjev za navođenjem mjera zaštite okoliša (ujedno i mjera ublažavanja negativnih utjecaja na ekološku mrežu), propisanih Strategijom prilagodbe klimatskim promjenama i Strategijom niskougljičnog razvoja u predmetnoj Strateškoj studiji nije utemeljen. Provedba mjera (aktivnosti) navedenih strategija podrazumijeva i uvažavanje propisanih mjera zaštite okoliša/mjera ublažavanja negativnih utjecaja na ekološku mrežu te samim time provedba aktivnosti Plana razvoja koje se odnose na mjere (aktivnosti) iz navedenih strategija, također podrazumijeva uvažavanje propisanih mjera.
(k) Na stranici 144., Poglavlje 3.18. Eksploatacija mineralnih sirovina, ugljikovodika i geotermalnih voda uvažene su tražene korekcije te glase: "Na području županije nalaze se 4 istražna prostora ugljikovodika (Drava-03, Drava-04, Sava-09 i Sava-10), 8 eksploatacijskih polja ugljikovodika (Kućanci-Kapelna, Crnac, Beničanci, Bokšić-Klokočevci, Obod, Števkovica, Dravica-Zalata i Bizovac), jedan istražni prostor geotermalnih voda (Ernestinovo) i jedno eksploatacijsko polje geotermalnih voda GT Bizovac (Ministarstvo gospodarstva i održivog razvoja, Agencija za ugljikovodike)…"
(m) Na stranici 146., Poglavlje 3.19. Gospodarenje otpadom briše se dio rečenice koji glasi "...a moguće ih je formirati i na lokacijama pretovarnih stanica ukoliko jedinice lokalne samouprave za to iskažu interes."
(n) Usklađenost s Planom gospodarenja otpada Republike Hrvatske 2017.-2022. (NN 3/17) analizira se na stranici 48., Poglavlje 2.5. Odnos PR s drugim planovima, programima i strategijama. Na stranici 319., Popis propisa briše se nevažeći Zakon o održivom gospodarenju otpadom (NN 94/13, 73/17, 14/19, 98/19) te dodaje Zakon o gospodarenju otpadom (NN 84/21). Provedba Plana razvoja podrazumijeva poštivanje zakonodavstva Republike Hrvatske.
28. Prihvaćaju se sljedeće primjedbe zainteresirane javnosti na tekst Plana razvoja:

(a) na stranici 28. Potpoglavlje 3.10. Zaštita okoliša, prostorno uređenje i klimatske promjene, dio Kvaliteta okoliša i izloženost ekološkim rizicima dodaje se tekst: "Uz navedeni problem, svjetlosno onečišćenje, odnosno višak svjetlosti koji nastaje ljudskim djelovanjem u prirodi, prisutan je u urbanim područjima, kao i na svim područjima OBŽ gdje je izražena svjetlost na eksterijerima i iz interijera zgrada, svjetlost iz industrijskih kompleksa i infrastrukture (osobito autocesta). Negativni učinci uključuju narušavanje bioloških ritama u ekosustavima, psihološki utjecaj na ljude i degradaciju okoliša te ih je potrebno ograničiti pridržavajući se propisa iz područja zaštite od svjetlosnog ograničenja i odredbi koje iz njih proizlaze."
(b) u cjelokupnom tekstu Plana razvoja temeljem izmjena učinjenih pod točkom br. 28. osobito (c), (e)-(i), (o) i (p), nedvosmisleno se razlikuju pojmovi prilagodbe klimatskim promjenama (jačanje otpornosti na klimatske promjene) od ublažavanja klimatskih promjena. Pritom je u obzir uzeta činjenica da se temeljem Zakona o sustavu strateškog planiranja i upravljanja razvojem Republike Hrvatske (NN 123/17.) planovi razvoja na razini jedinica lokalne i područne (regionalne) samouprave smatraju srednjoročnim, a ne dugoročnim aktima strateškog planiranja, kako je navedeno u primjedbi zainteresirane javnosti. Pritom je prilagodba klimatskim promjenama u izmjenama navedenim u preostalim točkama pod br. 28. strateški sagledana i značajno obrazložena, uz nadopunu i usklađivanje s nacionalnim strateškim i zakonodavnim okvirom. Na stranici 2. se u tu svrhu dodaje formulacija "prilagodbi klimatskim promjenama" u drugu rečenicu šestog odlomka.
(c), (e), (f) (g), (h) i (i) na stranici 27. mijenja se naziv Potpoglavlja 3.10. Zaštita okoliša i prostorno uređenje u "Zaštita okoliša, prostorno uređenje i klimatske promjene", a na stranici 29. u okviru istog potpoglavlja, dodaje se dio "Klimatske promjene" u kojem se učinak klimatskih promjena dodatno obrazlaže te nadopunjuje i usklađuje s nacionalnim strateškim i zakonodavnim okvirom te unosi jasno razlikovanje prilagodbe klimatskim promjenama od ublažavanja klimatskih promjena.

Na stranicama 29.-30. Potpoglavlje 3.10. Zaštita okoliša, prostorno uređenje i klimatske promjene, dio Klimatske promjene dodaje se sljedeći tekst: "Klimatske promjene imaju različite posljedice na društvo i društvene procese, a uglavnom su takve da povećavaju njihovu ranjivost pri čemu su one globalne, a mjere prilagodbe klimatskim promjenama uglavnom lokalne. Stupanj ranjivosti RH, što uključuje OBŽ, moguće je ocijeniti već podatkom da je udio poljoprivrede i turizma u ukupnom bruto društvenom proizvodu u 2018. godini iznosio jednu četvrtinu. Posljedično, iznimna ranjivost gospodarstva na utjecaje klimatskih promjena negativno se može odraziti i na ukupni društveni razvoj, posebice na ranjive skupine društva. Stoga je važno na vrijeme započeti s mjerama prilagodbe realnosti klimatskih promjena, jer ako se poduzmu danas smanjuju se trošak saniranja šteta u budućnosti. Pri tome su naročito važne inovativne mjere koje doprinose jačanju otpornosti na klimatske promjene te ujedno doprinose smanjenju emisije stakleničkih plinova (engl. adaptation-mitigation co-benefits). U tom smislu, potrebno je jasno razlikovati utjecaj na klimu (ublažavanje klimatskih promjena) i prilagodbu na klimatske promjene (ublažavanje sadašnjih i budućih utjecaja klimatskih promjena), odnosno jačanje otpornosti cijelog društvenog sustava na području OBŽ, uključujući sve povezane sektore poput poljoprivrede, digitalizacije, prometa, energetike, okoliša, sporta, kreativne industrije, hidrologije, vodnih resursa, poljoprivrede, šumarstva, ribarstva, bioraznolikosti, energetike, turizma, zdravlja i zdravstva, prostornog planiranja i upravljanja obalnim područjem, upravljanja rizicima i dr.
Sve mjere i aktivnosti koje su potencijalno povezane s tematikom klimatskih promjena, a koje proizlaze iz Plana razvoja potrebno je provoditi u skladu sa Strategijom prilagodbe klimatskim promjenama u Republici Hrvatskoj za razdoblje do 2040. godine s pogledom na 2070. godinu ("Narodne novine" broj 46/20.) Strategijom niskougljičnog razvoja Republike Hrvatske do 2030. s pogledom na 2050. godinu ("Narodne novine" broj 63/21.), sukladno članku 15. stavak 1. Zakona o klimatskim promjenama i zaštiti ozonskog sloja ("Narodne novine" broj 127/19.), a s ciljem niskougljičnog razvoja i prilagodbe klimatskim promjenama.

Kada je riječ o ranjivim područjima, u OBŽ se utjecaj klimatskih promjena može očekivati u sektoru vode, bioraznolikosti, poljoprivrede, šumarstva, energetike, turizma, zdravlja/zdravstva i upravljanja rizicima. Riječni sustav i močvarna staništa u OBŽ su ranjivi i zbog velikog utjecaja prekograničnih i međugraničnih vodotoka, a među najvrjednija područja ekosustava površinske kopnene vode spadaju Kopački rit, Regionalni park Mura-Drava te brojna druga zaštićena područja. Ugrožena je bioraznolikost panonske biogeografske regije, pri čemu su posebno opasni hidrotehnički zahvati koji mijenjaju prirodne ekosustave, pretjerana sječa šuma, otpadne tvari iz poljoprivrede, šumarstva i prometa, komunalni otpad, prestanak tradicijske poljoprivrede i izgradnja. Na području aridne panonske regije posebno su zbog isušivanja i dezertifikacije ugrožena staništa rijeka s muljevitim obalama (Drava, Dunav), panonske slane stepe, slane močvare i plitka zaslanjena jezera, brojni subpanonski i panonski travnjaci na području Baranje, kao i vrste cretova i periodičkih lokvi. Uz to, dugotrajnija suša izravno utječe na dostupnost slatke vode i mogućnost uzgoja slatkovodnih vrsta riba. U svrhu upravljanja zaštićenim prirodnim ekosustavima i bioraznolikošću, osnovana je Javna ustanova za upravljanje zaštićenim prirodnim vrijednostima na području Osječko-baranjske županije. U OBŽ je za klimatske promjene ključan sektor poljoprivrede, koja je istovremeno i uzročnik i žrtva te će pretrpjeti najveće štete od posljedica. Temeljem podataka, ranjivost poljoprivrednog sektora u OBŽ je izrazita, a očekuje se smanjenje prinosa i produktivnosti stoke. Uz temperaturne ekstreme i sadržaj vode u tlu koji dovode do suša i poplava, poljoprivrednu proizvodnju pogađaju i ostale vremenske nepogode (tuča, poplave, olujni vjetrovi, ledena kiša i sl.). I šume su prirodni resurs od posebnog značaja, gdje se očekuje smanjenje produktivnosti nekih šumskih ekosustava, povećana vjerojatnost pojave požara i pojave ekstremnih vremenskih utjecaja, promjena ekosustava, itd. I sektor energetike je ugrožen, uz očekivano smanjenje proizvodnje u hidro i termoelektranama, povećanu potrošnju energije i oštećenja postrojenja i infrastrukture zbog ekstremnih vremenskih prilika. Iako turizam nije temeljna grana gospodarstva u OBŽ, također se očekuju negativni učinci klimatskih promjena. Očekuje se i utjecaj na zdravlje u vidu povećane smrtnosti i pogoršanja simptoma kod određenih bolesti, češće pobolijevanje od akutnih, kroničnih i alergijskih bolesti, povećane izloženosti prijenosnih bolesti (npr. zbog komaraca) i sl. OBŽ kao i većina RH pritom nije dosegnula potrebnu razinu upravljanja rizicima, posebno zbog nedostatnih stručnih kapaciteta u razumijevanju klimatskih promjena, što uzrokuje neučinkovito planiranje i upravljanje prilagodbom.

Problem emisija stakleničkih plinova i globalnog zagrijavanja izaziva potrebu za odabirom  odgovarajućih mjera niskougljičnog razvoja, pri čemu treba voditi računa o rizicima od klimatskih promjena, kao i o tome da odabrane mjere doprinose prilagodbi klimatskim promjenama, što važi i obrnuto. Prema Izvješću Međuvladinog panela za klimatske promjene iz 2019. godine, globalni trend porasta temperature već je na +1,1 °C te će vjerojatno dosegnuti +1,5 °C između 2030. - 2052. godine ako se koncentracija stakleničkih plinova nastavi povećavati postojećom brzinom. Sve je više dokaza da je RH pod utjecajima klimatskih promjena te da već trpi velike štete od ekstremnih vremenskih nepogoda. Prema Strategiji prilagodbe klimatskim promjenama za očekivati je da će temperatura zraka u Hrvatskoj porasti od 1,3 i 1,5 °C do 2040., a od 2,2–2,5 °C do 2070. godine, što posljedično utječe na niz klimatskih parametara. Pozitivno je da je ukupna emisija stakleničkih plinova u RH, isključujući ponore, u 2018. godini bila smanjena za 25% u odnosu na emisiju u 1990. (pad od oko 2,5% godišnje). Najveći doprinos emisiji stakleničkih plinova ima slične omjere godinama, gdje primat drži sektor energetike s više od 2/3 emisija, zatim slijede poljoprivreda te industrijski procesi i uporaba proizvoda s više od 10% svaki te, konačno, sektor otpada s nešto manje od 8,6%. Za očekivati je da doprinos OBŽ ugrubo prati navedene omjere, uz nešto značajniji doprinos sektora poljoprivrede. Temeljni cilj RH je smanjenje emisije za najmanje 40% u odnosu na 1990. godinu (43% u energetskom, kemijskom i metaloprerađivačkom sektoru i industriji mineralnih proizvoda te 30% u ostalim sektorima u odnosu na 2005. godinu). 

Kako bi se ublažile klimatske promjene i postigla prilagodba istima, neophodno je ulagati u infrastrukturu koja doprinosi klimatski neutralnoj i klimatski prilagođenoj budućnosti. Značajan dokument u planiranju infrastrukturnih projekata su Tehničke smjernice za pripremu infrastrukture za klimatske promjene u razdoblju 2021. - 2027., koji daje upute kako pitanja klimatskih promjena uključiti u buduće investicije i razvoj infrastrukturnih projekata. Primjenom Smjernica investitorima je omogućeno donošenje kvalitetnih i pravovremenih odluka u svrhu postizanja ciljeva Pariškog sporazuma i EU klimatskih ciljeva. Proces klimatskog potvrđivanja podijeljen je u dva stupa (ublažavanje i prilagodbu) i dvije faze (pregled, detaljna analiza). Navedene Smjernice odnose se na projekte financirane iz nekoliko EU fondova (Invest EU, Instrument za povezivanje Europe (CEF), Europski fond za regionalni razvoj (EFRR), Kohezijski fond (KF), Fond za pravednu tranziciju (FPT), no svakako ih je potrebno uzeti u obzir i kod razvoja projekata financiranih iz drugih izvora te ih je potrebno primjenjivati i u postupcima ocjene o potrebi procjene utjecaja zahvata na okoliš (OPUO), procjene utjecaja zahvata na okoliš (PUO) te strateških procjena utjecaja na okoliš (SPUO)."
(d) i (j)  na stranici 6. dopunjava se srednjoročna vizija razvoja riječju "otporno" te glasi: "Osječko-baranjska županija je u 2027. godini zeleno, inovativno, privlačno, otporno i konkurentno središte Istočne Hrvatske, temeljeno na ljudskim, prirodnim i kulturnim potencijalima, koje osigurava kvalitetan i siguran život te jednake prilike svojim građanima." Sukladno tome, u obrazloženje vizije na istoj stranici uvrštena je formulacija "…uz ublažavanje učinaka i prilagodbu na klimatske promjene".
(k) na stranicama 44.-45., Slika 4. Usklađenost Plana razvoja Osječko-baranjske županije za razdoblje do 2027. godine s Europskim zelenim planom i višesektorskim strategijama, nalazi se popis svih posebnih ciljeva čije su mjere usklađene sa Strategijom prilagodbe klimatskim promjenama i Strategijom niskougljičnog razvoja temeljem nadopunjenog opisa prioriteta za sve navedene ciljeve na stranicama 46.-58. u Poglavlju 5. Opis prioriteta u srednjoročnom razdoblju. Navedeno se posebno odnosi na posebne ciljeve PC 6. i 10. te je kroz mjere zaštite okoliša navedena obveza provođenja aktivnosti Plana razvoja vezanih uz poljoprivredu, što podrazumijeva i navodnjavanje, i u skladu s mjerama za sektor poljoprivrede Strategije prilagodbe klimatskim promjenama, što uključuje razvoj sustava za navodnjavanje. Na stranici 52. Prioritetna područja javnih politika za posebni cilj 6. dodaje se rečenica na kraju prvog odlomka te glasi: "Pritom je u prioritetnim područjima uz mjere ublažavanja klimatskih promjena, neophodno paralelno provoditi i mjere prilagodbe klimatskim promjenama, poput prilagodbe vezane uz poljoprivredu (npr. razvoj sustava navodnjavanja), primjene rješenja temeljenih na prirodi (engl. Natural based solutions - NBS) kod razvoja sustava zaštite od štetnog djelovanja voda i sl." U istom tekstu dodaje se rečenica na kraj trećeg odlomka te glasi: "Navedene intervencije jednim dijelom spadaju u strukturne mjere prilagodbe klimatskim promjenama, jer uključuju gradnju objekata čije postojanje ima za cilj smanjenje ili izbjegavanje mogućih utjecaja klimatskih promjena." U istom tekstu dodaje se rečenica na kraj četvrtog odlomka te glasi: "Navedene aktivnosti ublažit će posljedice klimatskih promjena jačanjem energetske učinkovitosti i korištenjem OIE kroz povećanje energetske učinkovitosti te kroz kontinuirano povećavanje udjela OIE." Osim navedenog, na stranici 55. Prioritetna područja javnih politika za posebni cilj 10. dodaje se rečenica na kraj trećeg odlomka te glasi: "Naime, sektor poljoprivrede iznimno je bitan za OBŽ te osobito ugrožen klimatskim promjenama, dok im isto vrijeme značajno doprinosi. Stoga je iznimno je važno transformirati sektor kako prema niskougljičnom razvoju, tako i prilagoditi ga novim klimatskim uvjetima kako bi (p)ostao konkurentan."
(l) na stranici 27. mijenja se naziv Potpoglavlja 3.10. Zaštita okoliša i prostorno uređenje u "Zaštita okoliša, prostorno uređenje i klimatske promjene", a na stranici 29. u okviru istog potpoglavlja, dodaje se dio "Klimatske promjene". Mjere prilagodbe klimatskim promjenama u svrhu jačanja otpornosti društva i osiguranja održivog razvoja dopunjene su u okviru Poglavlja 5. Opis prioriteta u srednjoročnom razdoblju:

- na stranici 50., Prioritetna područja javnih politika za posebni cilj 5. dopunjava se tekst prvog odlomka te glasi: "Promicanje održivog upravljanja resursima promicanje ulaganja u obnovljive izvore energije, energetsku obnovu i tranziciju, zelenu gradnju i urbanu zelenu infrastrukturu doprinijet će povećanju energetske učinkovitosti, smanjenju emisija stakleničkih plinova te posljedično ublažavanju klimatskih promjena. S druge strane, kako bi se održala i unaprijedila kvaliteta života nužna je i prilagodba klimatskim promjenama svih sektora na koje utječu." 
U istom tekstu dodaje se četvrti odlomak koji glasi: "Iznimno je važno provoditi mjere i aktivnosti kojima će se ublažiti posljedice (smanjenje emisija stakleničkih plinova) i omogućiti prilagodba (jačanje otpornosti) klimatskim promjenama. Ublažavanje klimatskih promjena uključuje povećanje energetske učinkovitosti u svim dijelovima lanca (proizvodnja, prijenos, distribucija i potrošnja), kontinuirano povećavanje udjela energije iz obnovljivih izvora (sunčeva energija, vjetar, toplina okoliša, toplina zemlje, biomasa koja ne uključuje ogrjevno drvo, prirodna snaga vodotoka bez hidroloških zahvata i sl.) s ciljem smanjenja korištenja fosilnih goriva, upotrebu moderne tehnologije posebno u iskorištavanju energije vode, sunca, vjetra i ostalih OIE, financijsko podupiranje istraživanja i razvoj biogospodarstva i održivog gospodarstva, iskorištavanje energetskog potencijala otpada, promicanje i poticanje otvaranja postrojenja koja koriste OIE, postavljanje solarnih panela na građevine, itd. U sektoru prometa najvažnije mjere tiču se razvoja niskougljičnog prometa, povećanja važnosti javnog prometa, razvoja željezničkog i riječnog prometa, razvijanja svijesti i sl. U poljoprivredi je potrebno osigurati održivo gospodarenje poljoprivrednim područjima, održivu i ekološku proizvodnju, adekvatnu uporabu i zbrinjavanje mineralnog gnojiva i otpada te samoodrživost. U korištenju zemljišta i šumarstvu važno je da svaka prenamjena ima odraz na promjene u emisijama/ponorima stakleničkih plinova, uz povećanje vrijednosti šuma i provedbu pošumljavanja. Kod gospodarenja otpadom prvenstveno je naglasak na prevenciji nastanka otpada, uspostavi sustava gospodarenja otpadom uz sanaciju odlagališta te, konačno, na potpunoj oporabi otpada. Prilagodba klimatskim promjenama uključuje mjere iz sektora: vodni resursi (zaštita od štetnog djelovanja voda primjenjujući rješenja temeljena na prirodi, višestruko korištenje voda, smanjenje gubitaka u komunalnoj infrastrukturi), poljoprivreda (nove tehnologije i prakse, uvođenje novih kultura i sorti, promjena načina obrade tla, povećanje prihvatnog kapaciteta tla za vodu), šumarstvo (zelena infrastruktura, pošumljavanje i obnova šuma), ribarstvo i akvakultura (prilagodljivo upravljanje, uvođenje novih tehnologija i praksi), bioraznolikost (poboljšanje znanja, integrirano upravljanje resursima), energetika (jačanje otpornosti infrastrukture), turizam (jačanje otpornosti infrastrukture, prilagodba ponude, uključivanje učinaka klimatskih promjena u strateško planiranje razvoja sektora), zdravlje (jačanje svijesti i sustava praćenja), prostorno planiranje i uređenje (jačanje znanja te stručnih i institucionalnih kapaciteta, integracija mjera prilagodbe u sustav prostornog planiranja) i upravljanje rizicima (jačanje znanja i sektorskih kapaciteta, unaprjeđenje procjene i upravljanja rizicima) te općenito povećanje znanja i povećanje stručnih i tehničkih kapaciteta za provedbu mjera prilagodbe." 

Na stranici 52. Prioritetna područja javnih politika za posebni cilj 6. dodaje se rečenica na kraj prvog odlomka te glasi: "Pritom je u prioritetnim područjima uz mjere ublažavanja klimatskih promjena, neophodno paralelno provoditi i mjere prilagodbe klimatskim promjenama, poput prilagodbe vezane uz poljoprivredu (npr. razvoj sustava navodnjavanja), primjene rješenja temeljenih na prirodi (engl. Natural based solutions - NBS) kod razvoja sustava zaštite od štetnog djelovanja voda i sl." U istom tekstu dodaje se rečenica na kraj trećeg odlomka te glasi: "Navedene intervencije jednim dijelom spadaju u strukturne mjere prilagodbe klimatskim promjenama, jer uključuju gradnju objekata čije postojanje ima za cilj smanjenje ili izbjegavanje mogućih utjecaja klimatskih promjena." U istom tekstu dodaje se rečenica na kraj četvrtog odlomka te glasi: "Navedene aktivnosti ublažit će posljedice klimatskih promjena jačanjem energetske učinkovitosti i korištenjem OIE kroz povećanje energetske učinkovitosti te kroz kontinuirano povećavanje udjela OIE." 
(m) na stranici 36., Tablica Društvo, dio Slabosti dodaje se sljedeći tekst: "Niska razina osviještenosti i velika ranjivost na klimatske promjene". Na stranici 37., Tablica Okoliš i prostor, dio Slabosti dodaje se sljedeći tekst: "Velika ranjivost na klimatske promjene", a u dio Prijetnje "Klimatske promjene i njima pojačane prirodne katastrofe". Na stranici 38., Tablica Gospodarstvo, dio Slabosti dodaje se sljedeći tekst: "Velika ranjivost na klimatske promjene", a u dio Prijetnje "Povećanje šteta od klimatskih promjena i njima pojačanih prirodnih katastrofa". Na stranici 39., Tablica Upravljanje, dio Slabosti dodaje se sljedeći tekst: "Nedostatni stručni kapaciteti u razumijevanju klimatskih promjena", a u dio Prijetnje "Neučinkovito upravljanje i planiranje prilagodbe na klimatske promjene". Temeljem svih izmjena učinjenih pod točkom br. 28. mijenjaju se i ostali dijelovi Plana razvoja, osobito opis stanja iz kojeg proizlazi SWOT analiza.
(n) na stranicama 44. i 45. Slika 4. Usklađenost Plana razvoja Osječko-baranjske županije za razdoblje do 2027. godine s Europskim zelenim planom i višesektorskim strategijama dopunjava se posebnim ciljevima koji su usklađeni sa Strategijom prilagodbe klimatskim promjenama i Strategijom niskougljičnog razvoja. Obrazloženja usklađenosti nalaze se u Poglavlju 5. Opis prioriteta u srednjoročnom razdoblju za svaki pojedini posebni cilj zasebno.
(o) i (p) u cjelokupnom tekstu Plana razvoja mijenja se naziv posebnog cilja PC5. u "Unaprjeđenje sustava zaštite okoliša i održivog korištenja prirode te jačanje otpornosti i ublažavanje klimatskih promjena" kako bi se osiguralo nedvosmisleno razlikovanje pojmova prilagodbe klimatskim promjenama (jačanje otpornosti na klimatske promjene) od ublažavanja klimatskih promjena (smanjenje emisija stakleničkih plinova). 
S istim ciljem mijenja se dio teksta na stranici 50., dio II. Kvalitetan, siguran i očuvan životni prostor, prvi odlomak: "Utjecajima klimatskih promjena posebno su izložene i osjetljive djelatnosti koje čine velik dio gospodarstva OBŽ - poljoprivreda i turizam. Stoga je od iznimne važnosti pružiti podršku mjerama koje doprinose zaštiti okoliša i prirode, koje povećavaju otpornost na klimatske promjene (prilagodba klimatskim promjenama) te koje unaprjeđuju ekološku i energetsku tranziciju (ublažavanje klimatskih promjena), a koje su i EU i RH prepoznale i naglasile kao jedno od ključnih područja intervencije u narednom razdoblju. Pritom će veliku ulogu imati ulaganja u razvoj infrastrukture, osobito javne, na lokalnoj i regionalnoj razini, što će imati pozitivne učinke na ekološku i energetsku tranziciju (niskougljični razvoj), a posljedično i na unaprjeđenje kvalitete života građana." 
Na stranici 48. Prioritetna područja javnih politika za posebni cilj 3. dopunjava se tekst prvog odlomka te glasi: "…osobito vezano za klimatske promjene…"
Na stranici 50., Prioritetna područja javnih politika za posebni cilj 5. dopunjava se tekst prvog odlomka te glasi: "Promicanje održivog upravljanja resursima promicanje ulaganja u obnovljive izvore energije, energetsku obnovu i tranziciju, zelenu gradnju i urbanu zelenu infrastrukturu doprinijet će povećanju energetske učinkovitosti, smanjenju emisija stakleničkih plinova te posljedično ublažavanju klimatskih promjena. S druge strane, kako bi se održala i unaprijedila kvaliteta života nužna je i prilagodba klimatskim promjenama svih sektora na koje utječu." 
U istom tekstu dodaje se četvrti odlomak koji glasi: "Iznimno je važno provoditi mjere i aktivnosti kojima će se ublažiti posljedice (smanjenje emisija stakleničkih plinova) i omogućiti prilagodba (jačanje otpornosti) klimatskim promjenama. Ublažavanje klimatskih promjena uključuje povećanje energetske učinkovitosti u svim dijelovima lanca (proizvodnja, prijenos, distribucija i potrošnja), kontinuirano povećavanje udjela energije iz obnovljivih izvora (sunčeva energija, vjetar, toplina okoliša, toplina zemlje, biomasa koja ne uključuje ogrjevno drvo, prirodna snaga vodotoka bez hidroloških zahvata i sl.) s ciljem smanjenja korištenja fosilnih goriva, upotrebu moderne tehnologije posebno u iskorištavanju energije vode, sunca, vjetra i ostalih OIE, financijsko podupiranje istraživanja i razvoj biogospodarstva i održivog gospodarstva, iskorištavanje energetskog potencijala otpada, promicanje i poticanje otvaranja postrojenja koja koriste OIE, postavljanje solarnih panela na građevine, itd. U sektoru prometa najvažnije mjere tiču se razvoja niskougljičnog prometa, povećanja važnosti javnog prometa, razvoja željezničkog i riječnog prometa, razvijanja svijesti i sl. U poljoprivredi je potrebno osigurati održivo gospodarenje poljoprivrednim područjima, održivu i ekološku proizvodnju, adekvatnu uporabu i zbrinjavanje mineralnog gnojiva i otpada te samoodrživost. U korištenju zemljišta i šumarstvu važno je da svaka prenamjena ima odraz na promjene u emisijama/ponorima stakleničkih plinova, uz povećanje vrijednosti šuma i provedbu pošumljavanja. Kod gospodarenja otpadom prvenstveno je naglasak na prevenciji nastanka otpada, uspostavi sustava gospodarenja otpadom uz sanaciju odlagališta te, konačno, na potpunoj oporabi otpada. Prilagodba klimatskim promjenama uključuje mjere iz sektora: vodni resursi (zaštita od štetnog djelovanja voda primjenjujući rješenja temeljena na prirodi, višestruko korištenje voda, smanjenje gubitaka u komunalnoj infrastrukturi), poljoprivreda (nove tehnologije i prakse, uvođenje novih kultura i sorti, promjena načina obrade tla, povećanje prihvatnog kapaciteta tla za vodu), šumarstvo (zelena infrastruktura, pošumljavanje i obnova šuma), ribarstvo i akvakultura (prilagodljivo upravljanje, uvođenje novih tehnologija i praksi), bioraznolikost (poboljšanje znanja, integrirano upravljanje resursima), energetika (jačanje otpornosti infrastrukture), turizam (jačanje otpornosti infrastrukture, prilagodba ponude, uključivanje učinaka klimatskih promjena u strateško planiranje razvoja sektora), zdravlje (jačanje svijesti i sustava praćenja), prostorno planiranje i uređenje (jačanje znanja te stručnih i institucionalnih kapaciteta, integracija mjera prilagodbe u sustav prostornog planiranja) i upravljanje rizicima (jačanje znanja i sektorskih kapaciteta, unaprjeđenje procjene i upravljanja rizicima) te općenito povećanje znanja i povećanje stručnih i tehničkih kapaciteta za provedbu mjera prilagodbe." 

Temeljem prethodnih izmjena, na stranici 51. mijenja se predložena mjera temeljena na prioritetima javnih politika 5.1. "Podizanje svijesti kroz informiranje/edukaciju o onečišćenju, održivom gospodarenju okolišem, ublažavanju i prilagodbi klimatskim promjenama i očuvanju bioraznolikosti".
Na stranici 52. Prioritetna područja javnih politika za posebni cilj 6. dodaje se rečenica na kraj prvog odlomka te glasi: "Pritom je u prioritetnim područjima uz mjere ublažavanja klimatskih promjena, neophodno paralelno provoditi i mjere prilagodbe klimatskim promjenama, poput prilagodbe vezane uz poljoprivredu (npr. razvoj sustava navodnjavanja), primjene rješenja temeljenih na prirodi (engl. Natural based solutions - NBS) kod razvoja sustava zaštite od štetnog djelovanja voda i sl." U istom tekstu dodaje se rečenica na kraj trećeg odlomka te glasi: "Navedene intervencije jednim dijelom spadaju u strukturne mjere prilagodbe klimatskim promjenama, jer uključuju gradnju objekata čije postojanje ima za cilj smanjenje ili izbjegavanje mogućih utjecaja klimatskih promjena." U istom tekstu dodaje se rečenica na kraj četvrtog odlomka te glasi: "Navedene aktivnosti ublažit će posljedice klimatskih promjena jačanjem energetske učinkovitosti i korištenjem OIE kroz povećanje energetske učinkovitosti te kroz kontinuirano povećavanje udjela OIE." Peti odlomak se briše.
Na stranici 53. Prioritetna područja javnih politika za posebni cilj 7. dodaje se tekst na kraj prvog odlomka te glasi: "Transformacija sektora prometa jedan je od ključnih elemenata niskougljičnog razvoja."
Na stranici 54. III. Regionalna prepoznatljivost, konkurentnost i inovativnost gospodarstva dodaje se rečenica na kraj prvog odlomka te glasi: "…kao i usmjerenosti prema korištenju niskougljičnih tehnologija, osobito kod planiranja infrastrukture."

Na stranici 54. Prioritetna područja javnih politika za posebni cilj 9. dodaje se tekst na kraj trećeg odlomka te glasi: "…uz davanje prednosti niskougljičnim rješenjima."
Na stranici 55. Prioritetna područja javnih politika za posebni cilj 10. dodaje se rečenica na kraj trećeg odlomka te glasi: "Naime, sektor poljoprivrede iznimno je bitan za OBŽ te osobito ugrožen klimatskim promjenama, dok im isto vrijeme značajno doprinosi. Stoga je iznimno je važno transformirati sektor kako prema niskougljičnom razvoju, tako i prilagoditi ga novim klimatskim uvjetima kako bi (p)ostao konkurentan."
Na stranici 58. Prioritetna područja javnih politika za posebni cilj 13. dodaje se rečenica na kraj drugog odlomka te glasi: "Urbanu i ruralnu preobrazbu treba provoditi tako da se potiče niskougljični razvoj, istovremeno prilagođavajući prostor utjecajima klimatskih promjena."
Na stranici 58. Prioritetna područja javnih politika za posebni cilj 14. dodaje se rečenica na kraj drugog odlomka te glasi: "Pritom, razvoj pametnih i održivih općina i gradova podrazumijeva uvažavanje oba aspekta klimatskih promjena – ublažavanja i prilagodbe."
(r) na stranici 50. Prioritetna područja javnih politika za posebni cilj 8. dopunjava se tekst prvog odlomka te glasi: "Krizne situacije, kao što su pandemija bolesti COVID-19, potresi te elementarne nepogode povezane s klimatskim promjenama, ukazale su na potrebu jačanja cjelokupnog sustava prevencije i djelovanja u kriznim situacijama kako na nacionalnoj, tako i na razini OBŽ. Neophodno je unaprjeđenje postojećeg sustava prevencije i djelovanja, poboljšanje umreženosti i koordiniranosti svih dionika, a s ciljem poboljšanja pravovremene i pravovaljane spremnosti i responzivnosti na krizne situacije. U tom smislu je prioritet prevenirati krizne situacije, osobito pravovremenom i pravovaljanom prilagodbom na klimatske promjene, zatim ojačati kapacitete, spremnost i opremljenost svih operativnih snaga u sustavu civilne zaštite na području OBŽ kao temeljnih snaga u odgovoru na postojeće i moguće ugroze te provesti preventivne aktivnosti i mjere civilne zaštite u OBŽ, uključujući OCD i sve građane."

(s) na stranici 55. Prioritetna područja javnih politika za posebni cilj 10. dodaje se tekst obrazloženja vezan uz otpornost prioritetnog područja proizvodnje i prerade hrane: "Naime, sektor poljoprivrede iznimno je bitan za OBŽ te osobito ugrožen klimatskim promjenama, dok im isto vrijeme značajno doprinosi. Stoga je iznimno je važno transformirati sektor kako prema niskougljičnom razvoju, tako i prilagoditi ga novim klimatskim uvjetima kako bi (p)ostao konkurentan."
(t) na stranici 57., IV. Učinkovito i djelotvorno upravljanje dodaje se formulacija "jačanje stručnih kapaciteta" u prvi odlomak, što uključuje i kompetencije u području prilagodbi klimatskim promjenama, budući da se nijedno područje djelovanja ne izdvaja specifično u odnosu na druge.
(v) na stranicama 65.-80. Terminski plan provedbe strateških projekata dodaje se tekst u opis sljedećih projekata od strateškog značaja:
· 1. Centar za kontrolu komaraca CKK: "Djelatnost Centra predstavlja svojevrsnu mjeru prilagodbe klimatskim promjenama, budući je pojavnost komaraca izravno vezana uz hidrološke prilike koji su pod utjecajem klimatskih promjena."
· 7. Rasadnik školovanih stabala - projektno-tehnička dokumentacija: "Djelatnost rasadnika može se smatrati mjerom niskougljičnog razvoja zbog doprinosa pošumljavanju i posljedično ponoru ugljika."
· 8. Geotermalni potencijali Osječko-baranjske županije – Faza II: "Budući da geotermalna energija predstavlja obnovljivi izvor energije, njenim korištenjem pozitivno se utječe na klimatske promjene, odnosno projekt doprinosi niskougljičnom razvoju."
· 9. Centar za gospodarenje otpadom – Orlovnjak: "Projekt pozitivno utječe na klimatske promjene, odnosno doprinosi niskougljičnom razvoju kroz unaprjeđenje sustava gospodarenja otpadom."
· 10. Rekonstrukcija i proširenje Zračne luke Osijek: "Očekuje se pozitivan utjecaj na klimatske promjene s obzirom na to da projekt uključuje i povećanje energetske učinkovitosti zračne luke. S druge strane, povećanjem intenziteta zračnog prometa može se očekivati i povećanje emisija stakleničkih plinova."
· 14. Izgradnja Centra moderne tehnologije u poljoprivredi: "Djelatnost Centra može se smatrati mjerom niskougljičnog razvoja kao i mjerom prilagodbe klimatskim promjenama, budući da će biti usmjerena na rješavanje postojećih problema sektora poljoprivrede s oba aspekta klimatskih promjena - ublažavanja i prilagodbe."
· 2. Znanstveno-istraživački centar elektrotehnike i računarstva –  ZICER: "Djelatnost Centra može se smatrati mjerom niskougljičnog razvoja zbog doprinosa istraživanju naprednih elektroenergetskih tehnologija i sustava." 
· 4. Znanstveno-istraživački centar za vinovu lozu i vino Mandićevac: "Djelatnost centra može se smatrati mjerom prilagodbe klimatskim promjenama zbog primjene najsuvremenijih metoda u proizvodnji vina, što uključuje i prilagodbu proizvodnje novim okolišnim uvjetima."
· 9. Ekološko-edukacijski centar Banjkas: "Pozitivni učinci izgradnje ekološko-edukacijskog centra se očituju u izravnom doprinosu i podizanju svijesti građana o zaštiti okoliša i prirode te oba aspekta klimatskih promjena - ublažavanju i prilagodbi."
· 10. Kolodvor Osijek: "Očekuju se pozitivni učinci na klimatske promjene budući da rekonstrukcija i obnova postojećih tehničkih sustava i ugradnja novih vodi do uštede energije i povećanja energetske učinkovitosti."
· 15. Centar za inovacije i transfer tehnologija za održivu proizvodnju hrane i nutricionizam: "Djelatnost Centra može se smatrati mjerom niskougljičnog razvoja kao i mjerom prilagodbe klimatskim promjenama, budući da će biti usmjerena na rješavanje postojećih problema sektora poljoprivrede (proizvodnje hrane) s oba aspekta klimatskih promjena (ublažavanje i prilagodba)."
(w) na stranici 104. Sažetak rezultata prethodnog vrednovanja, a temeljem izmjena teksta navedenih u prethodnim dijelovima pod točkom br. 28. "Prihvaćaju se prijedlozi predstavnika zainteresirane javnosti", uklanja se utemeljenje za primjedbu zainteresirane javnosti.
(x) na stranicama 105.-112., Prilog VII. Sažetak rezultata strateške procjene utjecaja na okoliš Plana razvoja, Tablica G. razdvajaju se sastavnice okoliša/okolišne teme "klimatske promjene" na ublažavanje klimatskih promjena (smanjivanje emisija stakleničkih plinova) i prilagodbu na klimatske promjene (jačanje otpornosti na klimatske promjene), temeljem istih izmjena učinjenih u Strateškoj studiji.
(z) na stranici 116. brisan je odlomak sukladno primjedbi zainteresirane javnosti br. 25.

(aa) na stranici 28., Potpoglavlje 3.10. Zaštita okoliša i prostorno uređenje, dio Kvaliteta okoliša, izloženost ekološkim rizicima i klimatskim promjenama dodaje se sljedeći tekst: "Na području OBŽ nalaze se 4 istražna prostora ugljikovodika: Draga-03, Drava-04, Sava-09 i Sava-10 te 8 eksploatacijskih polja ugljikovodika: Kužansci-Kapelna, Crnac, Beničanci, Bokšić-Klokočevci, Obod, Števkovica, Dravica-Zalata i Bizovac. Istraživanje i eksploatacija ugljikovodika ovisi o opredjeljenjima RH i odlukama tvrtki koje se bave tom djelatnošću, no moguće je očekivati izvođenje dodatnih naftno-rudarskih radova koji podrazumijevaju izradu novih razradnih bušotina, kao i izvođenje naftno-rudarskih radova u kanalu bušotine, a u svrhu održavanja količine eksploatacije ugljikovodika u narednom razdoblju.", a na stranicama 31.-32., dio Kvaliteta života u OBŽ sljedeći tekst u odlomak o geotermalnoj energiji: "Pored toplinarstva i proizvodnje električne energije, poseban naglasak je potrebno staviti na korištenje geotermalne vode u poljoprivredne svrhe. Na području OBŽ lociran je istražni prostor geotermalnih voda Ernestinovo te eksploatacijsko polje geotermalne vode GT Bizovac. Preliminarni istražni prostori geotermalne vode su i Donji Miholjac, Đurđenovac i Osijek, a navedeni su i u Nacionalnom planu oporavka i otpornosti 2021. - 2026." 
Ne prihvaćaju se prijedlozi predstavnika zainteresirane javnosti:

3. Postojeći projekti od strateškog značaja navedeni u Planu razvoja, Točki 7. Terminski plan provedbe strateških projekata, Tablici 3. Terminski plan provedbe strateških projekata važnih za razvoj OBŽ iz nadležnosti OBŽ ili povezanih tijela (ukupno 18 projekata) i Tablici 4. Terminski plan provedbe strateških projekata važnih za razvoj OBŽ čija provedba nije u nadležnosti OBŽ (ukupno 22 projekta), odabrani su temeljem Uputa za izradu planova razvoja jedinica područne (regionalne) samouprave Ministarstva regionalnoga razvoja i fondova Europske unije (Dokument: UI-PR-1, Inačica: 1.0). Prema Uputama, riječ je o strateškim projektima koji su utvrđeni razvojnim sporazumom ili prijedlozima strateških projekata važnih za razvoj županije ili urbanog područja koji izravno doprinose ostvarenju posebnih ciljeva utvrđenih u planu razvoja. Za projekt "Rekonstrukcija Dvorca Esterhazy u Dardi – hotel 5*" bilo bi prikladnije uvrštavanje u provedbeni program nadležne jedinice lokalne samouprave koji će se nakon usvajanja plana razvoja jedinice područne (regionalne) samouprave izravno s njime uskladiti, prema obvezi utvrđenoj Zakonom o sustavu strateškog planiranja i upravljanja razvojem Republike Hrvatske ("Narodne novine" broj 123/17.) i podzakonskim aktima.

6. Primjedba je već ugrađena u tekst Strateške studije. Za mjere unutar posebnog cilja 6. predložene su mjere zaštite okoliša navedene u na stranici 201.-214. Strateške studije, Poglavlje 6. i mjere ublažavanja negativnih utjecaja na ekološku mrežu u na stranici 241.-244., Poglavlje 8.8., između ostaloga, mjera o primjeni rješenja temeljenih na prirodi (NBS) i mjera zelene infrastrukture.
7. Na stranici 191. Strateške studije, Poglavlje 5., točka 5.13.17. navedena je procjena utjecaja projekta "Revitalizacija Stare Drave u Bilju" na okoliš, gdje je utvrđeno kako je za dio projekta ishođeno pozitivno rješenje o prihvatljivosti zahvata za okoliš i ekološku mrežu, dok se za ostale planirane aktivnosti ne očekuju negativni utjecaji na sastavnice okoliša, budući da se i u postojećem stanju područje rukavca Stara Drava koristi kao prostor za odmor i rekreaciju te se obavlja aktivnost sportskog ribolova. Za elemente zahvata za koje nije provedeni odgovarajući postupci procjene utjecaja na okoliš i ekološku mrežu, bit će provedeni isti sukladno relevantnom zakonodavstvu.
8. Primjedba je već ugrađena u tekst na stranicama 241.-244. Strateške studije, Poglavlje 8., Točka 8.8., Tablica 75. Mjere ublažavanja negativnih utjecaja provedbe strateških projekata PR OBŽ na ekološku mrežu, gdje je za navedeni projekt predložena mjera ublažavanja. Pritom je za navedeni projekt obavezna provedba Prethodne ocjene utjecaja na ekološku mrežu, tijekom kojeg će biti donesena odluka o potrebi provedbe Glavne ocjene.

9. Na stranici 195. Strateške studije, u poglavlju 5., točka 5.13.29. „Komunalno pristanište u Batini“ navedeno je kako je za strateški projekt proveden postupak ocjene o potrebi procjene utjecaja na okoliš te ishođeno rješenje da nije potrebno provesti postupak procjene utjecaja na okoliš i ekološku mrežu.

10. Primjedba se prima na znanje, budući da je obaveza provedbe odgovarajućih procjena utjecaja na okoliš i ekološku mrežu propisana relevantnim zakonodavstvom. Za izgradnju akumulacija i retencija obvezna je provedba navedenog zakonodavstva.

11. Primjedba je već ugrađena u Stratešku studiju. Na stranici 202. Strateške studije Poglavlje 6. predložena je mjera zaštite okoliša, a na stranici 242., Poglavlje 8.8. mjera ublažavanja negativnih utjecaja na ekološku mrežu o primjeni rješenja temeljenih na prirodi (NBS) i mjera zelene infrastrukture.

12. Primjedba se prima na znanje, budući da su za potrebe procjene rizika od poplava korišteni najnoviji raspoloživi podaci.
14. Tekst na stranici 135. i 136. Strateške studije, Poglavlje 3., Točka 3.15. Promet, podnaslov Riječni promet, odnosi se na opis postojećeg stanja. Na stranici 202. Strateške studije, Poglavlje 6., Tablica 53. Mjere zaštite okoliša za Mjeru 7.1. Unaprjeđenje sigurnosti i razvoj održivog prometnog i transportnog sustava, a koja uključuje aktivnosti koje se odnose na riječni promet, predložene su odgovarajuće mjere zaštite okoliša. Obveza provedbe odgovarajućih procjena utjecaja na okoliš i ekološku mrežu propisana je relevantnim zakonodavstvom.

15. Izgradnja novih hidroelektrana omogućena je kroz mjeru 5.4. Ublažavanje posljedica i prilagodba klimatskim promjenama. Na stranici 202. Strateške studije, Poglavlje 6., Tablica 53. Mjere zaštite okoliša za Mjeru 5.4. Ublažavanje posljedica i prilagodba klimatskim promjenama predložene su odgovarajuće mjere zaštite okoliša, kao i mjere ublažavanja negativnih utjecaja na ekološku mrežu na stranici 241. Strateške studije u poglavlju 8.8. Tablica 74. Mjera 7.1. Unaprjeđenje sigurnosti i razvoj održivog prometnog i transportnog sustava uključuje aktivnosti koje se odnose na riječni promet, za koje su u stranici 202. Strateške studije, Poglavlje 6., Tablica 53. Mjere zaštite okoliša predložene odgovarajuće mjere zaštite okoliša. Plan razvoja podrazumijeva provedbu svih zakonski propisanih postupaka procjena utjecaja na okoliš i ekološku mrežu.
22. Primjedba se prima na znanje. Budući da Plan razvoja služi kao opći strateški akt za srednjoročno razdoblje na području Osječko-baranjske županije, planirani posebni ciljevi su dovoljno široko postavljeni da obuhvaćaju sva značajna obilježja u primjedbi predstavnika zainteresirane javnosti. U slučaju prometne infrastrukture, na stranici 53. Plana razvoja, uz posebni cilj PC7. Razvoj i unaprjeđenje mobilnosti uključena su sljedeća prioritetna područja: dogradnja, rekonstrukcija i jačanje postojeće cestovne mreže; održavanje, obnova i modernizacija željezničke infrastrukture; gradnja novih građevina i površina u postojećim zračnim lukama; jačanje javnog prijevoza te unaprjeđenje dostupnosti sredstvima prijevoza izgradnjom autobusnih stajališta i kolodvora. Predlaže se da primjedbe zainteresirane javnosti detaljnije budu razrađene u nižim strateškim aktima, tj. u provedbenim programima nadležnih jedinica lokalne samouprave koji će se nakon usvajanja plana razvoja jedinice područne (regionalne) samouprave izravno s njime uskladiti, prema obvezi utvrđenoj Zakonom o sustavu strateškog planiranja i upravljanja razvojem Republike Hrvatske ("Narodne novine" broj 123/17.) i podzakonskim aktima.

23. Primjedba se prima na znanje. Budući da Plan razvoja služi kao opći strateški akt za srednjoročno razdoblje na području Osječko-baranjske županije, planirani posebni ciljevi su dovoljno široko postavljeni da obuhvaćaju sva značajna obilježja u primjedbi predstavnika zainteresirane javnosti. U slučaju prometne infrastrukture, na stranici 52. Plana razvoja, uz posebni cilj PC6. Razvoj lokalne i regionalne infrastrukture radi unaprjeđenja kvalitete života u cilju ekološke i energetske tranzicije uključena su sljedeća prioritetna područja: unaprjeđenje toplinskog sustava te gospodarenje otpadom, kao i intervencije u komunalnu infrastrukturu. Predlaže se da primjedbe zainteresirane javnosti detaljnije budu razrađene u nižim strateškim aktima, tj. u provedbenim programima nadležnih jedinica lokalne samouprave koji će se nakon usvajanja plana razvoja jedinice područne (regionalne) samouprave izravno s njime uskladiti, prema obvezi utvrđenoj Zakonom o sustavu strateškog planiranja i upravljanja razvojem Republike Hrvatske ("Narodne novine" broj 123/17.) i podzakonskim aktima.
24. Primjedba se prima na znanje. Budući da Plan razvoja služi kao opći strateški akt za srednjoročno razdoblje na području Osječko-baranjske županije, planirani posebni ciljevi su dovoljno široko postavljeni da obuhvaćaju sva značajna obilježja u primjedbi predstavnika zainteresirane javnosti. S obzirom na raznorodnost komentara sadržanih u primjedbi, relevantna prioritetna područja mogu se naći na:

- na stranici 48. Plana razvoja, uz posebni cilj PC3. Razvoj i unaprjeđenje odgojno-obrazovne i znanstveno-istraživačke djelatnosti u funkciji gospodarstva i tržišta rada: specifično se navodi prioritet izrade nove mreže škola, naročito uzevši u obzir demografske promjene i urbanim i ruralnim sredinama kao i jačanje položaja i privlačnosti UNIOS-a, što uključuje i nove programe i lokacije;

- na stranici 49.-50. Plana razvoja, uz posebni cilj PC4. Jačanje zajednice i civilnog društva u  funkciji poticanja aktivnog i kvalitetnog života građana: specifično se navodi prioritet unaprjeđenja sportske infrastrukture te povećanje dostupnosti sporta i rekreacije svim akterima, kao i prioritet očuvanja kulturne baštine;
- na stranici 54.-55. Plana razvoja, uz posebni cilj PC9. Razvoj i unaprjeđenje poslovnog okruženja te konkurentnosti i inovativnosti gospodarstva:  specifično se navodi prioritet vezan uz razvoj i unaprjeđenje poduzetničke infrastrukture, odnosno predlaže mjera razvoja poslovne infrastrukture, jačanje kapaciteta poduzetničkih potpornih institucija i stvaranje poticajnog okruženja za razvitak gospodarstva;
- na stranici 55. Plana razvoja, uz posebni cilj PC10. Podrška proizvodnji i preradi hrane u funkciji održivog regionalnog razvoja: specifično se navodi prioritet jačanja infrastrukturne i tehnološke osnove za povećanje efikasnosti, proizvodnju i preradu više dodane vrijednosti i razine konkurentnosti, a dodatno i prioritet razvoja i unaprjeđenja infrastrukture koja može služiti kao faktor umrežavanja, pakiranja, prerade, brendiranja i distribucije proizvoda.
Predlaže se da primjedbe zainteresirane javnosti detaljnije budu razrađene u nižim strateškim aktima, tj. u provedbenim programima nadležnih jedinica lokalne samouprave koji će se nakon usvajanja plana razvoja jedinice područne (regionalne) samouprave izravno s njime uskladiti, prema obvezi utvrđenoj Zakonom o sustavu strateškog planiranja i upravljanja razvojem Republike Hrvatske ("Narodne novine" broj 123/17.) i podzakonskim aktima.
27. (b) Ne prihvaćaju se primjedbe zainteresirane javnosti na tekst Strateške studije. Navedena 2 projekta (7. "Rasadnik školovanih stabala" i 8. "Ekološko-edukacijski centar Banjkas") odnose se na dio posebnog cilja koji je vezan uz zaštitu okoliša i održivo korištenje prirode, odnosno samo jedan aspekt PC 5. koji uključuje i prilagodbu i ublažavanje klimatskih promjena.
27. (l) Ne prihvaća se primjedba zainteresirane javnosti. Opis projekta nije mijenjan u Planu razvoja te sukladno tome niti u Strateškoj studiji.
28. Ne prihvaćaju se primjedbe zainteresirane javnosti na tekst Plana razvoja:

opći komentar: Upućuje se predstavnik zainteresirane javnosti na odredbe Zakona o sustavu strateškog planiranja i upravljanja razvojem Republike Hrvatske ("Narodne novine“ broj 123/17.) i podzakonskih akata te upute koje proizlaze iz Priručnika o strateškom planiranju, Dodatka priručniku o strateškom planiranju i Uputa za izradu planova razvoja jedinica područne (regionalne) samouprave koje je za potrebe strateškog planiranja pripremilo Ministarstvo regionalnoga razvoja i fondova Europske unije kao Koordinacijsko tijelo za strateško planiranje. Naime, planovi razvoja jedinica lokalne i područne (regionalne) samouprave temeljni su strateški akti za srednjoročno razdoblje (5-9 godina). Navedeni akti zamjenjuju dosadašnje razvojne strategije te je njihovo donošenje obvezno za jedinice područne (regionalne), ali ne i lokalne samouprave, budući da za većini lokalnih jedinica neće biti potrebe donositi navedeni tip akta, ukoliko njihove prirodne ili društveno-gospodarske karakteristike nisu dovoljno specifične da ne mogu usmjeravati razvoj temeljem plana razvoja veće teritorijalne cjeline. Budući da je Zakonom uspostavljena hijerarhija strateških akata (NRS 2030 – strategija – plan razvoja – provedbeni program), u planovima razvoja se obvezno navode posebni ciljevi koji se izravno nadovezuju na strateške ciljeve iz Nacionalne razvojne strategije 2030. i iz (više)sektorskih strategija. U planovima razvoja obvezna je razrada prioriteta po posebnim ciljevima, međutim, nije obvezno navođenje niti razrada mjera koje mogu proizaći iz posebnih ciljeva. Mjere se razrađuju u provedbenim programima – kratkoročnim strateškim aktima koji opisuju i osiguravaju: (1) postizanje posebnih ciljeva iz višeg akta (plana razvoja) i (2) poveznicu s proračunom jedinice i područne (regionalne) samouprave, a kojeg donosi načelnik, gradonačelnik, odnosno župan za vrijeme trajanja mandata (4 godine). Stoga su u Planu razvoja navedeni samo prijedlozi mjera, jer će se one određivati u svakom provedbenom programu (kako županijskom, tako i lokalnim) zasebno, ovisno o nadležnostima, prioritetima i proračunskim programima i aktivnostima svake jedinice lokalne i područne (regionalne) samouprave. Stoga, prijedlozi mjera navedeni u Poglavlju 5. Opis prioriteta u srednjoročnom razdoblju ne prejudiciraju izbor neke druge mjere koja će se nalaziti u provedbenom programu bilo koje lokalne ili područne (regionalne) jedinice s područja OBŽ, dok god se ona uklapa u jedan od posebnih ciljeva Plana razvoja, odnosno, prijedlozi mjera u Planu razvoja ne predstavljaju iscrpan popis mogućih mjera u provedbenim programima, kao strateškim aktima niže hijerarhijske razine.
 (u) temeljem Priručnika o strateškom planiranju, Dodatka priručniku o strateškom planiranju te Uputa za izradu planova razvoja jedinica područne (regionalne) samouprave koje je za potrebe strateškog planiranja, sukladno Zakonu o sustavu strateškog planiranja i upravljanja razvojem Republike Hrvatske ("Narodne novine“ broj 123/17.), pripremilo Ministarstvo regionalnoga razvoja i fondova Europske unije kao Koordinacijsko tijelo za strateško planiranje, pokazatelji ishoda biraju se iz već zadane Biblioteke pokazatelja kako bi se omogućilo praćenje, izvješćivanje i vrednovanje uspješnosti u postizanju definiranog posebnog cilja. Budući da je popis potencijalnih pokazatelja koji se odnosi na tematiku klimatskih promjena temeljen na podacima dostupnima isključivo na nacionalnoj razini, odnosno nije prilagođen potrebama područne (regionalne) samouprave, upućuje se predstavnik zainteresirane javnosti da od Koordinacijskog tijela zatraži dopunu Biblioteke pokazatelja potencijalnim pokazateljima čije bi se početne i ciljne vrijednosti mogle redovito mjeriti i na razini područne (regionalne) samouprave.
(y) uključenost tematike klimatskih promjena u analitičke podloge navedene na stranici 115. Prilog VIII. Popis analitičkih podloga temeljena je na njihovom nazivu i kratkom opisu sadržaja. Tematika klimatskih promjena obrađena je u o okviru analitičke podloge "Zaštita okoliša i prostorno uređenje", kao i u okviru analitičke podloge "Poljoprivreda i prehrambeno-prerađivačka industrija", a naziv pojedine analitičke podloge ne prejudicira da je tematici klimatskih promjena posvećeno manji dio sadržaja u odnosu na druge dijelove sadržaja navedenih analitičkih podloga.

